УЙИМ ИССИҚ БЎЛСИН ДЕСАНГИЗ… - 18 Октября 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Октябрь » 18 » УЙИМ ИССИҚ БЎЛСИН ДЕСАНГИЗ…\nҲадемай қишнинг совуқ кунлари бошланади. Хўш, совуқ мавсумни қарши олишга тайёрмисиз? Жавоб беришдан аввал хоналарни бирма-бир кўздан кечиринг. Ҳеч қаерида совуқ ҳаво кириши учун ёриқлар ёки тешиклар йўқми, дераза ойна ва ромлари мустаҳкам ўрнатилганми? Агар бирор ерда муаммога дуч келсангиз, дарҳол уни бартараф этишга киришинг. Бу ишда биз сизга ёрдам берамиз. Уйни иситиш учун қизиқарли ва фойдали маслаҳатлар билан танишинг.\nҚаердан совуқ кираяпти?\nДераза ва эшиклар, шунингдек, деворларнинг бирлашган қисмига яқинроқ келиб, гугурт чақинг. Олов ҳаракатини кузатинг. Совуқлик қаердан кираётган бўлса, олов ўша тарафга ҳилпирайди. Бир қарашда бу катта муаммодек туюлмаса-да, аслида мана шундай кичик тешиклардан кираётган совуқлик хона ҳароратига зимдан таъсир этади.\nАгар эшик ва унга туташган девор орасида ёриқлар бўлса, дарҳол уларни бекитиш керак. Бунда қурилиш ишларида ишлатиладиган монтаж кўпиги ёки пластмасса хом ашёсидан тайёрланган энсиз узун тахтача (рейка)лар қўл келади. Агар монтаж кўпигидан фойдаланишни истасангиз, ишингиз осон битади. Пластмасса тахтачаларни эса девор орасидаги тешик ўлчамига мослаб танлаш ва тўғри ўрнатишни уддалаш керак. Яхшиси, бу ишни эркаклар бажаргани маъқул. Сиз эса дераза ва ромлар орасига диққат қилинг.\nДераза ва ромлар\nСовуқ ҳаво уйга кўпроқ дераза ва ромлар орасиан «ҳужум қилади». Бундай муаммога дуч келмаслик учун ҳаво иссиқлигида тешикларни ёпиб олинг. Бунда сизга яна монтаж кўпиги ёрдам бериши мумкин. Агар қурилиш хом ашёсига мурожаат қилишга имконингиз бўлмаса, оддий пахтадан фойдаланиш ҳам мумкин. Кераксиз пахтани яхшилаб зичланг-да, тешиклар орасига жойланг. Натижани мустаҳкамлаш учун рангсиз ёпишқоқ скочни пахта солинган тешик устидан ёпиштиринг. Мазкур усул ёрдамида вақтинчалик бўлса-да иссиқликни таъминлаш мумкин.\nКўп қаватли уйда яшасангиз, ошхона эшиги билан муаммо бўлмайди. Аммо ҳовлида яшайдиганлар учун совуқ ҳавода ошхонага югуриб кириб олиш яхши таниш. Айниқса, қор-ёмғирли кунларда ошхона эшиги очилиб-ёпилаверганидан хона ҳарорати ҳам пасаяди. Бироқ бу муаммонинг ҳам ечимини топса бўлади. Агар ошхона эшигининг пастки қисмида сезиларли даражада очиқлик бўлса, ўша қисмининг ўзига кераксиз палосдан ингичка қилиб кесиб, қоқиб қўйинг. Майда михдан фойдалансангиз, бажарган ишингиз кўркам бўлиб, эшик кўриниши бузилмайди. Гиламчани эшик ўлчамига мослашни унутманг. Йўқса, эшикнинг очилиб-ёпилиши қийинлашиши мумкин.\nОёқ таги иссиқ бўлса, совуқ ҳаво ҳам таъсир этмайди. Полингиз иссиқ бўлишини истасангиз, замонавий иситиш мосламаларини пол тагига ўрнатишингиз мумкин. Бироқ бунга шароитингиз бўлмаса, қўл остида бор нарсалардан фойдаланиб, вазиятдан чиқишни уддаланг. Мисол учун, оддий палос устидан гилам тўшанг. Бу усулни оила аъзоларингиз кўпроқ йиғиладиган хоналарда қўллаш мумкин. Овқатланиш хонаси учун оёқ тагига кераксиз палосдан кичик гиламчалар қирқиб, тўшанг. Қарабсизки, оёқ тагидан зах ўтмай, хона иссиқлиги таъминланади.\nХонани яхшироқ иситиш учун иситгич қувурларининг орқа тарафига алюмин зар қоғоз (фольга)ни ёпишқоқ скоч ёрдамида ёпиштиринг. Шундай қилсангиз, иситгич қувуридан чиқаётган иссиқлик тўғри хона бўйлаб тарқалади.\nХоналарни иссиқ сақлаш учун…\nҲар бир хона эшигини ёпиб юринг, лекин вақти-вақти билан хоналарни шамоллатиб туриш ҳам ёдингиздан кўтарилмасин. Хона ҳарорати алмашиниб турса, деворларда намлик тўпланмай, ҳарорат мўътадиллашади.\nИситгич танлашда уйнинг катталиги, хоналар миқдори ва интерьер кўринишини эътиборга олинг. Ахир харид қилган иситиш мосламаси хонага кўрк бериши керак. Ортиқча буюмдек ажралиб турса, хунук кўринади.\nКатегория: Foydali maslahatlar / Полезны советы | Просмотров: 251 | Добавил: Sherlaruz.CoM | Теги: #habarlar, #uznews, #новости, #newsuz, #Yangiliklar, #Yangilik, #ahborot, #news, #xabarlar | Рейтинг: 0.0/0


Туман ҳокимлари танқидга учради\nВилоят ҳокими Ўмирзақ Шўкеев раислигида ўтган йиғилишда республика бюджети маблағини ўзлаштиришнинг бориши, Туркистон шаҳрининг ривожланиши ва манзилли ёрдам тайинлаш ҳамда тўлов қоидаларидаги ўзгариш ҳамда қўшимчалар тўғрисидаги масалалар, шунингдек, қишлоқ хўжалиги соҳасидаги сўнгги кўрсаткичлар муҳокама қилинди. Йиғилишда бир қатор туман ҳокимлари ва бошқармалар раҳбарлари Ўмирзақ Естайулининг танқидига учради.\nЎзлаштирилмаган маблағ масаласи вилоят ҳокимини бениҳоя аччиқлантирди. У 2019 йилги дастурларнинг асосий чоралари бажарилганини, шу билан бирга йил натижаси бўйича муайян миқдорда бир ўзлаштирилмаган маблағ борлигини яна эсга солди. Вилоят раҳбари қолган маблағ бўйича тушунча берган туман ҳокимларининг гапини шарт кесди.\n– Молиявий назорат хизмати текширдими-йўқми, танлов вақтида ўтказилдими, буларнинг ҳаммаси халқнинг муаммоси эмас. Энг муҳими, пул ажратилди, бироқ у ўзлаштирилмай қолди. Балки, келгуси йилда бундай туманларга қўшимча пулни умуман бермасак дуруст бўлар.\nБунинг асосий сабаби ҳокимлар томнидан тегишли назоратнинг бўлмаганлигида деб ҳисоблайман. Яна бир масала – ажратилган маблағни режалаш сифати ва ўзлаштириш муддати, – деб эслатиб ўтди Ўмирзақ Шўкеев.\nШунингдек, манзилли ижтимоий ёрдамни тайинлаш ва тўлов қоидаларидаги ўзгариш ва қўшимчалар борасида амалга оширилаётган ишлар ҳам вилоят ҳокимига ёқмади. У ҳар бир туман, қишлоқда тушунтириш ишлари кўнгилдагидай эмаслигини етказиб, ушбу ишни қатъий назоратга олишини таъкидлади.\nТуман раҳбарларининг жавобларидан қаноатланмаган Ўмирзақ Шўкеев тегишли соҳалар раҳбарларига алоҳида эътибор беришни талаб қиладиган жиҳатларни кўрсатиб, аниқ топшириқлар ва вазифалар юклади.\nТуркистон вилояти ҳокимининг матубот хизмати, 2019-11-30, 05:59 154\nАбайларнинг энг кўпи Туркистонда 55\nИшга жойлашиш – янги усулда 38\nХалқаро аэропорт жорий йилда топширилади 46\nБолалар хавфсизлиги – диққат марказида 60\nҲисоботлар тингланди 44\nСарҳисоб палласи келди 96\nНега мени рентгендан ўтказишди? 40\nҚР Президенти Т. Қулибаевни қабул қилди 63\nАбай тўйи бошланди 66\nFамхўрликни кўзлаган дастур 73\nКултўбе қалъаси ЮНЕСКО эътиборида 42\nЎтган йил муваффақиятли якунланди 50\nЧегараланмаган имкониятлар соҳиби 70\nУлиғбек Есдаулет – ''Мартабали шеърият минбари'' меҳмони 61\nШимкент шаҳрига янги ҳоким тайинланди 102\nИзчил ислоҳотлар самараси 44\nВилоят ҳокими кўп болали онани қабул қилди 49\nЁшлар – Мангу элнинг келажаги 98


Матео Ковачич (14)\nМарко Асенсио (36)\nЛионель Месси (3)\nЖерар Пике (50)\n09.Карим Бензема 13.Яспер Силлессен (Д)\n30.Люка Зидан (Д)\n34.Ашраф Ҳакимий 31.Хокин Эзкита (Д)\nРафаэль Варан (22)\nДаниел Карвахаль (60)\nСерхи Сампер (78)\n90+2' Ўйин тугади. "Реал" - "Барселона" 2:3!\n90+2' Майораль жарима майдончаси ташқарисидан зарба берди. Ноаниқ\n88' "Кўк-анорранглилар" тўпни назорат қилишмоқда\n86' Вууууҳ! Аленья жарима майдончаси ташқарисидан зарба беришга муваффақ бўлди. Тўп "Реал" футболчисидан майдонни тарк этди\n85' Самедунинг узатмасидан кейин Суарес жарима майдончаси ичида тўпни эгаллашга уринди. Вальехо тўпни майдон ташқарисига тепиб юборди\n84' Вуууууҳ! Себальос 25 метрлардан яхши зарба берди. Тўп устун ёнидан ўтиб кетди\n82' Бурчак тўпидан кейин Иско жарима майдончаси чизиғи устидан зарба берди. Силессен тўпни эгаллади\n81' ВУУУУУУҲ! Силессен қутқармоқда! Иско чап қанотдан марказ бўйлаб юриш қилди ва олис бурчакка аниқ зарба берди. Яспер бармоқларининг учи билан тўпни майдон ташқарисига чиқариб юборди\n79' "Реал"да ҳам бир қанча ўзгаришлар бўлди. Ҳар иккала жамоа таркиби деярли тўлиқ алмашиб бўлди. Бошланғич таркибдан фақат дарвозабонлар ва баъзи футболчилар қолишди холос\n78' Серхи Сампер огоҳлантирилди\n77' Арда Турон бурчак тўпини ўйинга киритди. Мадридликлар тўпни қайтаришди\n76' Люка Динга тиббий ёрдам кўрсатилди\n74' "Барса"да бирданига 4та ўзгариш: Пике - Маскерано, Ракитич - Аленья, Бускетс - Сампер, Альба - Люка Динь\n72' Неймар ўнг қанотдан жарима тўпини етказди. "Барса" футболчилари зарба бера олишмади\n71' Неймар чиройли узатма билан ўнг қанотдан жарима майдончасига кирган Денис Суаресни тўп билан таъминлади. Ярим ҳимоячи на аниқ зарба берди, на аниқ узатма\n70' "Реал" бурчак тўпи ишлади ва уни ўйинга киритди. Дарвозага зарба беришгача иш етиб бормади\n66' Хавфли вазият! Бэйл чап қанотдан "Барса" жарима майдончасига кириб келди ва ўткир бурчак остида зарба берди. Силессен оёғи билан зарбани қайтарди\n66' Неймар бурчак тўпини ўйинга киритди. Тўпга ҳеч ким зарба бера олмади\n65' Оҳо! Самедунинг узатмасидан кейин Алькасер бирга бир вазиятга қочди, аммо тўпни ўзидан бироз узоқлаштириб юборгани учун имкониятдан қўлдан чиқарди\n64' Ковачич олис масофадан зарба берди. Ноаниқ\n63' "Барса"да ўзгаришлар: Алеиш Видаль ўрнига Нельсон Самеду, Умтити ўрнига Вермален, Месси ўрнига Пако Алькасер, Луис Суарес ўрнига Денис Суарес туширилди\n60' Даниел Карвахаль огоҳлантирилди\n60' Мессининг узатмасидан кейин Ракитич 15 метрлардан зарба берди. Ҳимочилар зарба йўлига ғов бўлишди\n59' Вууууҳ, Иско! Мадриддан яна бир ажойиб қарши ҳужум. Иско жарима майдончасига кириб келди ва хавфли зарба йўллади. Силессан тўпни қийинчилик билан эгаллаб олди\n59' Вууууууҳ! Умтити "Реал" дарвозасини ишғол қилиши мумкин эди! Ҳимоячи бўш дарвозага йўл олаётган тўпни қайтарди!\n58' Вуууууҳ! Алеиш Видаль ўнг қанотдан чиройли узатма билан Суаресни бирга бир вазиятга чиқарди. Навас уругвайлик футболчининг зарбасини қайтарди!\n57' Оҳо! Марсело жарима майдончаси яқинлаб келиб, 14 метрдан зарба берди. Силессен тўпни эгаллаб олди\n56' Вууууҳ! "Барселона" яна бир яхши ҳужум ташкил қилди. Месси-Суарес-Сержи Роберто-Неймар комбинациясидан кейин бразилиялик футболчи аниқ зарба бера олмади\n55' ЭҲҲҲҲҲҲҲ, Неймааааар, "Реал"ни яна кечирди! Мессининг ажойиб узатмасидан кейин бразилиялик футболчи бирга бир вазиятга чиқиб кетди, аммо дарвозани ишғол эта олмади!\n54' Каземиронинг узатмасидан кейин Бэйл чап қанотдан жарима майдончасига кирди ва зарба берди. Анча ноаниқ\n50' ГООООООООЛ! Жерар Пике, 2:3! Неймар чап қанотда белгиланган жарима тўпини дарвозабон майдончасига етказди. Пике 5 метр масофадан тўпни оёғи билан "Реал" дарвозасига жойлаб қўйди!\n46' "Реал"да ҳам ўзгариш бўлди: Модрич ўрнига Иско, Асенсио ўрнига Лукас Васкес, Рамос ўрнига Вальехо туширилди.\n46' "Барселона"да битта ўзгариш бўлди. Андрес Иньеста ўрнига Сержи Роберто тушди.\n' Футболчилар майдонга қайтишди, ниҳоят\n' Эл-класиконинг танаффуси чўзилиб кетди. Майамидаги "Хард Рок" стадионида шоу томошалари ўтказилмоқда.\n45+2' Биринчи бўлим якунланди. Ҳозирча "Реал" - "Барселона" 2:2. Танаффус\n43' "Реал" ҳимоячилари ўз жарима майдончалари ичида Мессини йиқитишди. Ҳакам пенальти белгилашга жазм этмади\n42' Бурчак тўпи ўйинга киритилди, аммо ҳужумда фол қайд этилди\n42' "Барселона" бурчак тўпи ишлади\n39' Карвахаль ўнг қанотдан узатма берди. Пике бош билан тўпни қайтарди\n36' ГООООООООООЛ! Марко Асенсио! 2:2! "Реал" намунавий қарши ҳужум ташкил қилди. Ковачичнинг узатмасидан кейин Асенсио дарвозабон билан юзма-юз ҳолатда қолди ва тўпни дарвозага жойлади!\n35' "Барселона" рақиб ҳимоясини осон ёриб ўтмоқда. Бугун яна голлар кўриб қолсак керак. Ёзнинг чилласида қайноққина "эл-класико" мухлисларга ҳузур бағишламоқда\n32' ВУУУУУҲ! Месси ўта қулай имкониятдан фойдалана олмади. "Кўк-анорранглилар" рақиб мудофаасини парчалаб ташлашди. Лео Варанни алдаб ўтиб, бирга бир вазиятда 12 метрлардан зарба берди. Навас оёғи билан зарбани қайтарди. Месси жуда ҳам қулай вазиятда турган Неймарга узатма бериши ҳам мумкин эди\n30' Хавфли зарба. Иньеста жарима майдончасиа яқинлашиб келиб, Мессига пас берди. Леонинг узатмасидан кейин тўпни юқоридан ўтиб кетди\n29' ВУУУУУУҲ! Неймар "Реал"ни кечирмоқда. Каталонияликлар жуда тез қарши ҳужумга ўтишди. Суарус ўнг қанотдан олдинга ўтиб, жарима майдончасидаги Неймарни тўп билан таъминлади. Бразилиялик футболчи Варанни алдаб ўтиб, олис бурчак томон зарба берди. Тўп шундоққина устун ёнидан ўтиб кетди\n27' Асенсио офсайдда қолди\n26' "Барселона" хавфли қарши ҳужум ташкил қилди. Неймар жарима майдончаси ичида тўпни қабул қилдию, аммо Мессига аниқ узатма бера олмади.\n24' Бурчак тўпи ўйинга киритилганидан кейин Иньеста жарима майдончаси ташқарисидан ичкарига узатма берди. Тўп мадридлик футболчининг оёғидан юқорига кўтарилди ва Навас уни эгаллаб олди\n23' Месси жаримадан тўпни юқори бурчак томон йўналтиришга уринди. Тўп Вараннинг бошидан майдонни тарк этди\n22' Рафаэль Варан сариқ карточка олди. У Неймарга нисбатан қўпол ўйнади. Дарвозагача 22 метрлардан жарима зарбаси\n20' Оҳо! "Реал" ижросида яна бир қарши ҳужум. Модрич жарима майдончасига яқинлашиб келиб, 17 мтерлардан зарба берди. Тўп анча юқоридан ўтиб кетди. Лука 10-рақамли футболкани қабул қилиб олганидан хабарингиз бўлса керак\n19' Вууууууҳ! "Реал"дан хавфли қарши ҳужум! Бензема жарима майдончасига яқинлашиб келди ва 14 метрдан зарба берди. Тўп устун ёнидан ўтиб кетди! Озгина етишмади\n19' "Реал" ҳақиқий маънода уйғонди. Қироллик клуби тўпни ўз назоратига олди\n18' Бурчакдан етказилган узатмани "Барса" ҳимоячилари қайтаришди\n17' Ковачич каталонияликлар дарвозасига хавф солди. У жарима майдончасига кириб келди, аммо унинг узатмасини Пике қайтарди.\n17' Марсело чап қанотдан ерлатиб узатма берди. Умтита тўпни қайтарди\n14' ГООООООООЛ! Матео Ковачич, 1:2! Хорватиялик футболчи "Барса" жарима майдончаси ташқарисида Пикени алдаб ўтди ва 17 метрдан аниқ зарба берди. Силессен зарбани қайтара олмади!\n12' Вуууууҳ! Неймар жарима тўпни "Реал" жарима майдончасига юмшоқ тарзда етказиб берди. Луис Суарес тўпни кўкраги билан тўхтатиб, яқин масофадан зарба берди. Тўп тўсин юқорисидан ўтиб кетди\n11' Вуууууҳ! Хавфли зарба! Чап қанотдан жарима майдончасига етказилган узатмани Суарес эгаллаб олди ва орқароққа — жарима майдончаси чизиғи устига пас берди. Ракитич чап оёқда кучли зарба берди. Тўп устун ёнидан ўтиб кетди\n10' Ҳозирча тўп назорати тўлиғича "кўк-анорранглилар" томонида\n7' ГООООООООООЛ! Иван Ракитич! 0:2! Неймар чап қанотдан жарима майдончасига яқинлашиб борди ва ярим айлана устига узатма берди. Суарес тўпни ўтказиб юборди. Ракитич эса ўнг оёқда кучли зарба билан дарвозани ишғол қилди!\n3' ГОООООООООООЛ! Ҳисоб очилди. Дастлабки голни Лионель Месси "Реал" дарвозасига жойлади! Бускетснинг узатмасидан кейин Месис рақиб жарима майдончасига кириб бориб, Марселони алдади ва чап оёқда кучли бўлмаган зарба берди. Тўп Каземиронинг оёғига тегиб, Наваснинг устидан ошиб ўтди ва тўрга бориб тушди!\n1' Тўпни ўйинга "Барса" футболчилари киритиб беришди\n' Ассалому алайкум, қадрли футбол мухлислари, муҳтарам эл-класико ишқибозлари! International Champions Cup доирасида "Реал" ва "Барселона" ўртасидаги учрашув бошланди!


Қўғирчоқбозлик - Intangible Cultural Heritage of Uzbekistan\nТартиб рақами: 02.06.04\nЎзбек қўғирчоқ томошалари анъанавий халқ томоша санъатининг алоҳида йўналиши бўлиб ўз анъаналарига эга. Бу санъат Сурхондарёда "Сувхотин", Хоразмда "Ашшадароз", "Масхарабоз", "Полвон" номлари билан юритилган.\nҚўғирчоқларни ўйнатишнинг турлари мавжуд бўлиб, уни миллий қўғирчоқбозлар "қўл қўғирчоқ" (қўлқоп сифатида кийиладиган қўғирчоқлар учун), "ип қўғирчоқ" (марионетка қўғирчоқлари учун), "майда қўғирчоқ" ва "катта қўғирчоқ" номлари билан аташади.\nҚўғирчоқ томошалари катта сайил ва томошаларда анъанавийликни сақлаган ҳолда унинг замонавий турларидан ҳам фойдаланиш одат тусига кирган. Бунда "От ўйин", "Шербоз" (шер ўйнатувчи) сингари томошалар ҳам қўшилиб, карнай-сурнай, дойра ва ноғоралардан ташкил топган ансамбль жўрлигида намойиш этилади.\nЎтган асрнинг 50 йилларидан кейин қўғирчоқбозликнинг асрий анъанавий турлари бир муддат унутила бошланди. Ҳозирги кунга келиб қўғирчоқларни ясовчи ҳунармандларнинг сайъи ҳаракатлари туфайли ўша анъаналар тикланишга йўл тутди. Бундай усталар ичида Хоразм вилоятининг Хонқа туманидан Мансур Қурязовни алоҳида ўринга эга. Чунки у ўз ижодида қўғирчоқ тайёрлаш санъати билан уни ўйнатиш санъатини қамраб олган. Қўғирчоқ тайёрлаш санъатининг намоёндалари сифатида Тошкент шаҳридан Шофайзи Шомухиддинов, Пўлатжон Дониёров, Азим бурунларни, Хивалик Маёқуб Воисов, Юсуф Тўхтаевларни, Бухородан Донияр Шохсуворов, Кенжа Жумаев, Олим Шамсиевларни, Фарғона вилоятидан Шарифжон Мирзарахимов, Тиллахон Матёқубова, Мирзакарим Ғафуровларни, Самарқанддан Кули бобо Наввотов, Карим Мажидларни, Холмурод Сиддиқов, Нарзулло Хамроевларни, Шаҳрисабздан Мустафо Бердиев, Тари Ашуровларни, Андижондан Абдусамат Йўлдошев, Жўрабой Отабоевларни келтириш мумкин.


Ўзбекистон олимпия терма жамоаси БАА клубини мағлуб этди\nБирлашган Араб Амирликларида йиғин ўтказаётган Ўзбекистон олимпия терма жамоаси йиғин доирасидаги сўнгги ўртоқлик учрашувида майдонга тушди.\nБАА 1-дивизиони вакили “Ал Ҳамрия” клубига қарши кечган беллашувда олимпиячиларимиз 3 та тўп фарқи билан зафар қучишди.\n“Ал Ҳамрия” (БАА) - Ўзбекистон U-23 0:3\nГоллар: Азизжон Ғаниев (23), Жасурбек Яхшибоев (81), Достон Ибрагимов (90).\nЎзбекистон U-23: Абдувоҳид Неъматов, Ислом Қобилов, Ҳожиакбар Алижонов, Абдулла Абдуллаев, Азиз Ғаниев, Нурилло Тўхтасинов, Миржаҳон Мираҳмадов, Ислом Кенжабоев, Илҳом Алижонов, Ҳусниддин Алиқулов, Санжар Қодирқулов.\nЗахира: Низом Зиёвутдинов, Машхур Муҳаммаджонов, Дилшод Саитов, Шерзод Насруллаев, Ойбек Рустамов, Шароф Муҳиддинов, Жасурбек Яхшибоев, Аброр Исмоилов, Азиз Амонов, Ойбек Бозоров, Достон Ибрагимов, Бобур Абдихолиқов.\n2019 йилда трансфер нархи энг кўп ўсган футболчилар рўйхати эълон қилинди\n"Пахтакор" клуби "Ал-Ҳилол"га қарши жавоб ўйинида нурсиз дуранг қайд этди


Одатда, ҳар қандай 27 ёшли йигит тоғни урса талқон қилиб юборадиган, ишлаб чарчамайдиган, ўзининг ҳалол меҳнати билан келажагини яратишга қаттиқ киришган бўлади. Аммо Фарғона шаҳрилик Шаҳбоз шу ёшга кириб бирон бир ижтимоий фойдали меҳнатнинг этагини тутиш ўрнига фақат фирибгарлик, ўғирлик жиноятларини содир этиб, “танилди”. 6 маротаба судланиши натижасида суд томонидан “хавфли рецидивист” деб эътироф этилди.\nАлбатта, Шаҳбоз бирон жойга ишга киради, аммо яхши ниятда эмас. Қўли эгрлиги сабаб бирон қимматбаҳо буюмни ўмаради-ю, дарҳол зим ғойиб бўлади.\nШаҳбоз Фарғона шаҳридаги “Лазар” меҳмонхонасига ишчи сифатида ишга киргач, у кутганидек меҳмонхонага мижоз сифатида келган А.Сафаров ўзининг “Samsung A7” русумли телефонини қувватлаш учун унга берганидан фойдаланиб қолди. Телефоннинг қора рангли ғилофини ичида 300 АҚШ доллари борлигини билиб, телефонни ошхонага қувватлаш учун қўйиб, фурсат пойлаб турди. Ҳеч ким йўқлигида телефон ғилофи ичидаги 300 АҚШ долларини яширин равишда ўғирлаб, меҳмонхонадан чиқиб кетди. Тошкент шаҳрига бориб, ўғирлик йўли билан қўлга киритган пулларнинг бир қисмига ўзига кийим-кечаклар сотиб олди, қолган қисмини ҳам шахсий эҳтиёжлари учун ишлатиб юборди.\nСўнг қайтиб келиб, Фарғона шаҳридаги “Афина” деб номланган автомашиналар ювиш шахобчасига ишга кирди. Шахобчада бирга ишловчи Б.Юсуфжонов ва С.Абдужабборов янги телефонлар олишгани, телефонларининг IMEI коди рўйхатдан ўтмаганини тасодифан эшитиб қолди-ю, яна типирчилаб қолди. Аввал С.Абдужабборовга телефонининг IMEI кодини очиб бериши мумкинлигини, бу соҳада ишловчи танишлари борлигини айтиб, уни алдади. С.Абдужабборов рози бўлиб, унга “Samsung A21 S” русумли телефон аппаратини берди. Унга бир соатда телефонни тузатиб олиб келиб беришини айтиб, қимматбаҳо телефонни чўнтагига солгач, Б.Юсуфжоновни ҳам алдаб, унинг “Samsung A10” русумли телефонини ҳам қўлга киритиб олди. Х.Қурбоновга Фарғона шаҳрига бориб келиши учун велосипедини бериб туришини илтимос қилиб, уни ҳам алдаб, “BMВ” русумли велосипедини олиб, Фарғона шаҳар марказига борди. У ердан Марғилон шаҳрига бормоқчи бўлиб, Қиргули мавзесида ўзига нотаниш бўлган “Сардор” исмли шахсга С.Абдужабборовнинг “Samsung A21 S” русумли телефонини 500 минг сўмга сотди. Марғилон шаҳри марказига келиб, телефон савдо дўконида ўзига нотаниш бўлган Акрам исмли болага Б.Юсуфжоновнинг “Samsung A10” русумли телефонини 550 минг сўмга сотиб юборди. Акрам ундан телефоннинг ҳужжатларини сўраганида, унга телефон аппарати ўзига тегишли эканлигини айтиб, уни алдаб, жазони ижро этиш колониясидан чиқаётганида берилган маълумотноманинг аслини бериб қўя қолди. Х.Қурбоновнинг “BMВ” русумли велосипедини эса Марғилон шаҳрида жойлашган “Ўрам” чойхонаси олдида ўзига нотаниш бўлган шахсга 450 минг сўмга сотиб юбора қолди…\nВаҳоланки, Шаҳбоз қилган жиноятлари учун тездаёқ жавоб беришини жуда яхши биларди.\nСудланувчи Ш.Матлубов суд жараёнида жабрланувчиларга етказилган зарарни қопламагани етмаганидек, бунга имконияти ҳам йўқлигини айтиб, аммо қилмишидан чин кўнгилдан пушаймонлигини, қонун доирасида енгиллик беришни сўраб кўрсатув берди.\nСуд ҳукми билан судланувчи Ш.Матлубовга амалдаги қонунларга асосан жазоларни қисман қўшиш йўли билан 6 йил 6 ой озодликдан маҳрум этиш жазоси та- йинланди. Шунингдек, судланувчи Ш.Матлубовдан жабрланувчи А.Сафаров фойдасига 3 миллион 143 минг 376 сўм, жабрланувчи С.Абдужабборов фойдасига 1 миллион 700 минг сўм, жабрланувчи Х.Қурбонов фойдасига 1 миллион 800 минг сўм моддий зарар ундириш белгиланди.\nМаҳкамжон АБДУБААНАБОВ, жиноят ишлари\nбўйича Фарғона шаҳар судининг судьяси.\nPrevious Болалар нега онасига олиб берилди?\nNext Лоқайдликнинг оғир бадали


ЎЗБЕКИСТОН АРТИЛЛЕРИЯЧИЛАРИ ЗАМОНАВИЙ ЎТ ОЧИШ УСУЛЛАРИНИ ҚЎЛЛАДИ\n8 февраль куни Марказий ҳарбий округига қарашли «Каттақўрғон» дала ўқув майдонида «Ҳудудда отишни ташкил этиш ва ўт очишни бошқариш» бўйича кўргазмали машғулотлар ўтказилди. Бу ҳақда Мудофаа вазирлиги матбуот хизмати хабар берди.\nЎқув машғулотлари давомида 122-мм гаубица Д-30 ҳамда БМ-21 артиллерия қуролларидан айланма мудофаа позициясидан тўғридан-тўғри нишонга йўналтириб 12−14 км масофаларга ҳамда сафар ҳолатидан 8−9 км масофага ўт очилиб, белгиланган шартли нишонлар яксон қилинди. Тактик машғулотлар жараёнида шартли кичик қўпорувчи гуруҳларни аралаш дивизион калоннасига ҳужум уюштириш ва зарбани қайтариш, миналаштирилган ҳудуд тўсиқларидан ўтиш, каби 7 хил кўргазмали ўқув жойлари ташкил этилди. Амалий машғулотларда тўхтовсиз ўт очишнинг замонавий усули — артиллерия халқаси қўлланилди. Ўқ отиш машғулотларида ёритувчи ва осколкали-фугасли снарядларидан фойдаланилди.


Хитой, уйғур, мусулмон: Қозоғистонда шинжонлик фаолни судлашмоқда. У ким ўзи? - BBC News O'zbek\nФото муаллифлик ҳуқуқи RUSLAN PRYANIKOV/AFP\nБундан бир неча кун олдин Қозоғистонда Атажурт ҳаракати етакчиси Серикжан Билаш устидан суд жараёни бошланди. Уни миллатлараро низо тарқатишда айблашмоқда.\nБилаш Хитойнинг Шинжон автоном ҳудудида дунёга келган. Кейинроқ Қозоғистон фуқаролигини олган. У Хитойдаги этник қозоқлар ҳуқуқини ҳимоя қилиши ортидан танилган.\nУнинг Атажурт ташкилоти Шинжонда хитойлик расмийлар томонидан қўл урилаётган инсон ҳуқуқларини поймол этиш ҳолатлари ва, қисман, маҳаллий мусулмонлар «қайта тарбияланаётган» жамлоқлар тўғрисида маълумот тарқатиш билан шуғулланиб келади.\nФаол матбуот билан бир неча бор учрашиб, журналистларга Шинжон аҳлига бўлаётган босимлар, «қайта тарбиялов» жамлоқлари ва Хитойдан кўчиб кетмоқчи бўлганлар бошига тушган қийинчиликлар борасида аниқ мисолларни сўзлаб берган.\n2018 йилда у Азаттык Радиоси билан суҳбатда ўзининг ташкилоти фақат аниқ далилларга асосланишини таъкидлаган.\n"Улар [хорижий журналистлар] Олма-отага келишганда, биз улар олдига 100 ҳолат бўйича 100 та далил қўямиз. 200 та бўлса, 200 та далил. Жумладан, видео, аудио, фото ва қўлга олинганлар барининг паспортлари билан биргаликда. Улар Шинжонда мусулмонларни қўлга олишмоқда, дея ёзишади. Биласизми, одамга алам қилади. «Қозоқ» сўзини жуда кам ишлатишади. Шинжонда фақат уйғурлар яшайди, деб ҳисоблашади. Бу жуда катта хато. У ерда фақат мусулмонлар босимга учрамаяпти."\nБилаш қасддан миллатлараро низо тарқатишда айбланган. Бу айблов билан у етти йилга қадар озодликдан маҳрум этилиши мумкин. Билаш ўзига қўйилган айбларни тан олмайди, уларни сиёсий, деб атайди.\nСуднинг биринчи кунида Билашнинг бир қанча тарафдорлари йиғилган. Залда айбланувчи пайдо бўлиши билан улар қозоқ тилида «Озодлик!» дея қичқира бошлаганлар.\nИнсон ҳуқуқлари фаоллари Билаш ишини сиёсий важларга асосланган ўлароқ кўради. Билдирилган фикрларга кўра, Қозоғистон ҳукумати Пекин билан илиқ алоқаларни сақлаб қолиш умидида уни панжара ортига ташлаётган бўлиши мумкин.\nСерикжан Билаш шу йилнинг март ойида ҳибсга олиниб, пойтахт Нур-Султонда уй қамоғида сақлаб келинаётган эди. Матбуот унинг ҳибс муддати бир неча бор асоссиз узайтирилгани ҳақида хабар берган.\nШунингдек, Атажурт ташкилоти офисида тинтувлар ўтказилиб, Шинжонда ҳибсга олинган одамларга доир маълумотлар сақланган компьютерлар ва қоғозлар олиб кетилган.\nОхирги бир неча ой ичида Шинжоннинг этник хитой бўлмаган маҳаллий аҳолиси мутлақ назорат остида ҳаёт кечираётгани ва оммавий ҳибслар билан юзлашаётгани янада ойдинлашди.\nХитой ҳукумати миллионга яқин инсон сақланаётган жамлоқлар мавжудиятини тан олди, ҳатто, улар фаолиятини қонунлаштирди ҳам.\nХитойлик расмийлар бундай жамлоқларни диний экстремизмга қарши курашда ўз самарасини кўрсатган профессионал ўқув даргоҳлари сифатида тасвирлайди.\nЖамлоқларнинг собиқ маҳкумлари эса у ерларда онгни мажбуран ўзгартириш ишлари кетаётганини таъкидлайди.\nУйғурлар Шинжон аҳолисининг 45 фоизини ташкил этади. Хитойликлар эса 40 фоиз. Аҳолининг қолган қисми қозоқлар каби этник озчиликлар вакилларидан иборат.\nУйғур бўлгинчилари, гоҳида зўравон усулларни қўллаган ҳолда, Шинжон ҳудудида Шарқий Туркистон мустақил давлатини тузиш учун курашиб келади.\nИнсон ҳуқуқлари ташкилотлари ҳудудда бўлгинчилик фаолиятининг кучайишида Пекиннинг ўзини айбдор кўрсатади.\nУлар Хитой ҳукуматининг оммавий ҳибслари ва уйғурларнинг маданий ҳамда диний ҳуқуқлардан маҳрум этиши норозиликнинг ортишига сабаб бўлаётганини айтади.


Қирғизистон Бош вазири ўринбосари Дониëр Усенов жума куни бир гуруҳ намойишчилар томонидан босиб олинган ҳукумат биноси – Оқ уй шу куниëқ қайта ҳукумат назорати остига олинганини билдирди.\nУсеновнинг бугун мухбирларга айтишича¸ рўй берган ушбу воқеага қарамай¸ Қирғизистон ҳукумати президентлик сайловини белгиланганидек 10 июлда ўтказишга ҳаракат қилмоқда.\nУнга кўра¸ ҳукумат жума куни рўй берган воқеа юзасидан собиқ президент Асқар Ақаев тарафдорларини айбламоқда. Аммо Ақаевнинг ишончли вакили бу иддаони рад қилди.\nНамойишчилар Урмат Бариктабасовнинг президентликка номзод сифатида рўйхатга олинишини талаб қилганларини айтишмоқда. Марказий сайлов комиссияси Бариктабасов Қозоғистон фуқароси бўлгани учун унинг номзодини рад қилган эди.


Ўзбекистон аҳоли умрбоқийлиги бўйича минтақада биринчи ўринни эгалламоқда — ИА «Фергана» — мобильная версия\nЎзбекистон аҳоли умрбоқийлиги бўйича минтақада биринчи ўринни эгалламоқда\nЎзбекистон ўртача умр кўриш бўйича Марказий Осиё мамлакатлари орасида энг юқори ўринни эгаллаган бўлиб чиқди. Бу ҳақда 9 январь куни халқаро муносабатлар бўйича Қозоғистон кенгаши аъзолари билдирдилар, дея Informburo.Kz хабар берди.\nАндрей Кудряшов фотоси\n“Ўзбекистонда ўртача умр кўриш 73.8 ёшга етди. Бу кўрсаткич Тожикистонда – 73.7 ёшни, Қозоғистонда – 72.4 ёшни, Қирғизистонда – 70.9 ёшни, Туркманистонда 70.4 ёшни ташкил этади”, - дейилади Кенгаш маърузасида. Ўзбекистон бўйича статистика АҚШ Марказий разведка бошқармаси томонидан тузилган ҳамда “Дунё мамлакатлари бўйича фактлар китоби”да чоп этилган маълумотлар билан деярли мос келади: дунё индексида 74 ёш билан 127-ўринда.\n2016 йилда БМТ махсус ҳисоботига мувофиқ Ўзбекистонда ўртача умр кўриш 68.4 ёшни ташкил этган (умумий рейтингда 129-ўрин), бу кўрсаткич қўшни Қирғизистон (70.6 ёш), Қозоғистон ва Тожикистондан паст (икки мамлакатда – 69.4 ёш).\nЎзбекистон Давлат статистика қўмитаси бошқача маълумот берган: 2016 йилда кутилаётган умр узоқлиги мамлакатда 73.8 ёшни ташкил этган.\nКенгаш аъзолари қайд этишича, 2017 йилда Қирғизистон ва Ўзбекистонда ёши 65 дан улуғ бўлган одамлар улуши ўсган. Буни умр узоқлигининг ўсиши ва ўлим ҳоллари камайгани билан боғлашмоқда. Шу билан бирга болалар сони ўсиши давом этмоқда. 2017 йил бошида Марказий Осиёда ёши 14 гача бўлган 20,5 млн болалар бор эди, бу эса минтақа аҳолисининг 29 фоизини ташкил этгган. Туғилиш суратлари ўзгармай қоладиган бўлса, 2018 йилда болалар улуши 30 фоизга етади.\nОлдинроқ “Фароғона” 2017 йилда Ўзбекистон аҳолисининг ўртача ёши 28.5 ёшни ташкил этгани ҳақида хабар берганди.


Тинчлик ва барқарорлик сари ташланган муҳим қадам - Халқ сўзи\nТинчлик ва барқарорлик сари ташланган муҳим қадам\n23:55 27 Март 2018 Сиёсат\n27 март куни пойтахтимиздаги “Ўзбекистон” халқаро анжуманлар саройида Ўзбекистон Республикаси Президенти Шавкат Мирзиёев ташаббуси асосида Афғонистон Ислом Республикаси билан биргаликда ташкил этилган “Тинчлик жараёни, хавфсизлик соҳасида ҳамкорлик ва минтақавий шериклик” мавзуида Афғонистон бўйича юқори даражадаги Тошкент халқаро конференцияси бўлиб ўтди.\nАнжуманда Ўзбекистон Республикаси Президенти Шавкат Мирзиёев, Афғонистон Ислом Республикаси Президенти Муҳаммад Ашраф Ғани, Европа иттифоқининг ташқи ишлар ва хавфсизлик сиёсати бўйича Олий вакили Федерика Могерини, БМТнинг Афғонистондаги махсус вакили Тадамити Ямамото, шунингдек, Хитой Халқ Республикаси, Россия Федерацияси, Америка Қўшма Штатлари, Япония, Германия, Буюк Британия, Франция, Италия, Туркия, Ҳиндистон, Эрон, Покистон, Саудия Арабистони, Бирлашган Араб Амирликлари, Қатар, Қозоғистон, Қирғизистон, Тожикистон ҳамда Туркманистон ташқи сиёсат маҳкамалари, шунингдек, халқаро ва минтақавий ташкилотларнинг раҳбарлари ҳамда вакиллари қатнашди.\nАйтиш керакки, Ўзбекистон 2017 йилда Афғонистон муаммосини ҳал этиш бўйича ўтказилган турли форматдаги халқаро ва минтақавий анжуманларда, жумладан, кенгайтирилган таркибдаги Москва учрашуви (апрель), “Кобул жараёни” (июнь), Афғонистон Ислом Республикасига оид минтақавий иқтисодий ҳамкорлик конференцияси (Ашхобод, ноябрь), “Осиё юраги — Истанбул жараёни” (Боку, ноябрь-декабрь) ҳамда Халқаро мулоқот гуруҳи йиғилишида (Осло, декабрь) юқори даражада иштирок этди.\nЮртбошимиз халқаро минбарларда, жумладан, БМТ Бош Ассамблеясининг 72-сессиясида Афғонистондаги вазиятни барқарорлаштириш бўйича Ўзбекистон позициясини баён қилди, бу борада аниқ таклифлар билдирди. Ўтган йилнинг ноябрь ойида Самарқанд шаҳрида бўлиб ўтган “Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик” мавзуидаги халқаро конференцияда илгари сурилган хавфсизликка таҳдидларни “ўзиники ва ўзгаларники” деб ажратмаслик тамойили Афғонистон бўйича халқаро конференциянинг асосий мазмунини ташкил этди.\nЮқори даражадаги халқаро форум нафақат қўшни давлатлар, балки дунё ҳамжамиятининг жафокаш афғон халқига ёрдам беришга тайёрлигини, айни пайтда қарийб 40 йиллик инқирозни ҳал қилиш ҳамда тинчлик жараёнини қўллаб-қувватлаш юзасидан қатъий сиёсий хоҳишини ва саъй-ҳаракатларни бирлаштиришга бўлган интилишини намоён этди.\nХалқаро конференцияда Ўзбекистон Республикаси Президенти Шавкат Мирзиёев нутқ сўзлади.\nДавлатимиз раҳбари давримизнинг энг ўткир минтақавий ҳамда глобал муаммоларидан бири — Афғонистондаги қарама-қаршиликни ҳал қилишни амалий руҳда муҳокама этиб, биргаликда умумий бир ечим ишлаб чиқиш зарурлигини алоҳида таъкидлади.\nАфғонистон Ислом Республикаси Президенти Муҳаммад Ашраф Ғани тинчлик музокараларини олиб боришда барча саъй-ҳаракатни бирлаштириш ва қўллаб-қувватлашга чақирди. Европа иттифоқининг ташқи ишлар ва хавфсизлик сиёсати бўйича Олий вакили Федерика Могерини ўз нутқида Афғонистон тарихида янги саҳифа очиш даври келганини қайд этди. “Биз бугун афғон халқи тақдири ўзгаришига ишонамиз. Биз Афғонистонда тинчликни қарор топтириш ҳамда мамлакатни тиклаш учун шароит яратишимиз мумкин. Музокаралар олиб бориш Афғонистон фуқаролари чеккан кўп йиллик азоб-уқубатлардан сўнг осойишталик сари ўта муҳим имконият ҳисобланади. Европа иттифоқи ва халқаро ҳамжамият тинчлик жараёнини қўллаб-қувватлашга ҳамда унга барча зарур кўмакни бериш учун катта масъулиятга эга”, деди сиёсатчи.\nБМТ Бош котиби Антониу Гутерриш Тошкент конференцияси иштирокчиларига видеомурожаат йўллади. Форумда мазкур лавҳа намойиш қилинди. Таъкидланганидек, БМТ Бош котиби Ўзбекистон ва Афғонистон тинчлик ҳамда барқарор тараққиёт йўлида елкама-елка иш олиб бораётганидан мамнун. Янги тинчлик жараёни Афғонистон учун ҳам, минтақа учун ҳам муҳим аҳамиятга эга. БМТ раҳбари хавфсиз ва тараққий этган минтақани яратиш бўйича саъй-ҳаракатларни қўллаб-қувватлашини билдирди.\nДарҳақиқат, тинчлик ҳамда барқарорлик, энг аввало, афғон халқининг кўп йиллик орзусидир. Чунки бу халқ қарийб қирқ йилдан буён давом этаётган уруш, азоб-уқубат ва муҳтожликни бошдан кечирмоқда. Бу халқ ўзининг бутун тарихи ҳамда мислсиз бардоши билан чинакам ҳурмат ва ҳамдардлик уйғотади. Мамлакатда вужудга келган беқарор вазият аллақачон Афғонистон чегараларини ошиб ўтиб, минтақадан анча нарида ҳам ўзининг салбий таъсирини кўрсатмоқда. Афғонистон муаммоси фақат Марказий Осиё минтақаси давлатлари хавфсизлигига эмас, балки бутун жаҳон хавфсизлигига таҳдид туғдираётгани айни ҳақиқат. Шунинг учун ҳам афғон муаммосининг тинч йўл билан ҳал қилинишини таъминлаш, жафокаш афғон халқига ўз заминида узоқ вақт орзиқиб кутилган тинчлик ўрнатилишига ёрдам бериш учун бутун имкониятларни ишга солиш ҳаётий заруратга айланди.\nШуни алоҳида айтиш жоизки, юртимизда бўлиб ўтган юқори даражадаги мазкур тадбир биринчи марта жуда кенг ҳамда батафсил ёритилди. Бунда ташкил этилган матбуот марказининг роли катта бўлди. У ерда маҳаллий ва хорижлик журналистларнинг ишлаши, экспертлар, олимлар, сиёсатшуносларнинг фикр-мулоҳазалари билан танишиши, конференцияга оид маълумотларни тезкорлик билан олиши учун барча шарт-шароит яратилди. Матбуот марказида янграган фикрлар, янгиликлар, давлатлар ҳамда халқаро ташкилотларнинг нуқтаи назарлари дунё медиамаконини кенг қамради.\nХорижлик меҳмонлар Президент Шавкат Мирзиёевнинг Афғонистон бўйича юқори даражадаги халқаро конференцияни ўтказиш ташаббуси ўз вақтида бўлгани ва долзарб аҳамиятга эга эканлигини таъкидлашди. Негаки, Марказий Осиёнинг қоқ марказида жойлашган Ўзбекистон ушбу минтақа барқарорлик, изчил тараққиёт ҳамда яхши қўшнилик ҳудудига айланиши йўлида прагматик ташқи сиёсат олиб бормоқда. Сўнгги бир ярим йил мобайнида мазкур устувор вазифалар ҳаётга изчил татбиқ қилиниб, Ўзбекистоннинг қўшни давлатлар билан муносабатларида тарихий ўзгаришлар юз берди. Давлатлар раҳбарларининг олий даражадаги учрашувлари мунтазамлик касб этиб, ўзаро ишонч муҳити мустаҳкамланди. Чегара, сувдан фойдаланиш сингари нозик ва мураккаб масалаларда дадил ҳамда қатъий қадамлар ташланди. Бугун қўшни мамлакатлар ўртасида ҳал қилинмаган муаммонинг ўзи қолмади, дейишга тўла асослар бор. Энг муҳими, азалдан қуда-анда, қавм-қариндош ҳамда жон қўшни бўлиб яшаган фуқароларнинг борди-келдисига кенг йўл очилди.\nБундай туб ўзгаришлар Ўзбекистоннинг Афғонистон билан муносабатларида ҳам яққол намоён бўлмоқда. 2017 йил мамлакатларимиз ҳамкорлик муносабатларида тарихий йил бўлди. Икки мамлакат Президентлари дўстона, самимий ва ўзаро ишончга асосланган мулоқотни йўлга қўйишга эришдилар. Ўтган йил декабрь ойида Афғонистон Президенти Ашраф Ғанининг Ўзбекистонга ташрифи икки давлат муносабатларида янги саҳифа очди. Ташриф якунига кўра, сиёсий, савдо-иқтисодий ҳамда маданий-гуманитар соҳаларга оид 20 ҳужжат имзоланди, 40 дан ортиқ тижорат келишувларига эришилди. Ҳужжатларнинг аксарияти нафақат Афғонистон ва Ўзбекистон, балки бутун минтақа учун стратегик аҳамият касб этади. Бугунги кунда ўзбекистонлик мутахассислар томонидан Мозори Шариф — Ҳирот темир йўли ва Сурхон — Пули Хумри электр узатиш линияси қуриш бўйича йирик лойиҳаларни амалга ошириш юзасидан ишлар бошлаб юборилди. Умуман, ўтган бир ярим йил ичида Афғонистондан мамлакатимизга 20 дан ортиқ делегациялар ташриф буюрди. Таъкидлаш керакки, бундай кўламдаги делегациялар алмашуви ўзбек — афғон муносабатларида илгари кузатилмаган. Энг муҳими, яқин йилларда икки давлат ўзаро савдо айланмасини 1,5 миллиард долларга етказиш устида фаол иш олиб бормоқда.\nКонференция ялпи мажлисларида афғон муаммосини ҳал этишда ҳамжиҳатлик зарурлиги қайд этилди. Албатта, мамлакатлар Афғонистонга иқтисодий, гуманитар ёрдам бериб келмоқда. Аммо улар бир фикрда якдилки, Тошкент ташаббуси билан ўтказилган анжуман ўта долзарблиги билан аҳамиятлидир. Чунки афғон муаммосини ҳал қилиш бўйича ҳар томонлама сиёсий, дипломатик саъй-ҳаракатларни бирлаштиришнинг вақти аллақачон келган эди.\nСергей ЛАВРОВ, Россия Федерацияси ташқи ишлар вазири:\n— Сўнгги пайтлар Марказий Осиёнинг беш мамлакати ўртасидаги муносабатлар ижобий суръат касб этмоқда. Нафақат минтақавий муаммоларни ҳал қилиш, балки қўшни Афғонистонга кўмак бериш учун ҳам шароитлар юзага келди. Айниқса, биргаликдаги саъй-ҳаракатларга катта эҳтиёж бўлган бир шароитда бу жуда муҳимдир. Тўғри, Афғонистондаги вазият ижобий тарафга ўзгармаяпти. Тарихий тажрибадан маълум: афғон можаросини ҳарбий йўл билан ҳал этишнинг иложи йўқ. Фақатгина афғон ҳукумати ва “Толибон” ҳаракати ўртасида конструктив мулоқотни йўлга қўйиш орқалигина ҳақиқий тинчлик ҳамда барқарорликка эришиш мумкин. Биз ушбу жиҳатлар Тошкент декларациясида ўз ифодасини топганини олқишлаймиз. Афғонистонда тинч ва осойишта ҳаёт ҳукм суриши, ушбу мамлакат террорчилик, наркотрафик ҳамда бошқа хатарлардан холи бўлиши барчамизнинг миллий манфаатларимизга жавоб беради. Минтақадаги тинчлик ва барқарорликка қизиқиш билдирган барчанинг саъй-ҳаракатини бирлаштиришга ёрдам берган Тошкент конференциясидан умидимиз катта.\nТомас ШЭННОН, АҚШ Давлат котибининг сиёсий масалалар бўйича ўринбосари:\n— Президент Трамп ҳамда АҚШ аҳолиси номидан Ўзбекистон раҳбари Шавкат Мирзиёевга Афғонистонда тинчлик ва барқарорлик ўрнатилиши бўйича барчамизни бир даврага тўплагани учун миннатдорлик билдираман.\nБиз Президент Мирзиёевнинг ташаббусини тўлиқ қўллаб-қувватлаймиз. Унинг минтақадаги мамлакатлар билан муносабатларни мустаҳкамлаш йўлида илгари сураётган саъй-ҳаракатларини эътироф этамиз. Минтақанинг иқтисодий имкониятларини ошириш, инвестициявий жозибадорликни таъминлаш бўйича олиб борилаётган ишлар ҳам диққатга сазовор.\nБиз Афғонистон Президентининг музокара қилишга чақирган ташаббусини қўллаб-қувватлаймиз. Эндиги қадамни у ердаги сиёсий гуруҳлар ташлаши керак.\nМен Ўзбекистон ва Афғонистон раҳбарларининг нутқларини диққат билан тингладим. Уларда қарийб 40 йилдан бери тугамаётган афғон можаросини ҳал қилиш бўйича қатъий сиёсий хоҳиш, ирода намоён бўлди. Ушбу мамлакатнинг жафокаш халқи урушдан, теракт, зўравонлик ва наркотрафикдан азият чекмоқда. Шунинг учун ҳам доимий равишда ҳамкорликни кучайтириш, мазкур мамлакатнинг иқтисодий ривожланишига кўмаклашиш ҳамманинг умумий манфаатларига жавоб беради. Биз Афғонистонга барқарорликка эришиши ҳамда турли таҳдидларга мустақил курашишга қодир бўлишига ёрдам беришимиз зарур. Ўз навбатида, Ўзбекистон минтақанинг ривожланишига салмоқли ҳисса қўшаётганидан мамнунмиз.\n— Қарийб 40 йилдирки, Афғонистонда қонли тўқнашувларнинг охири кўринмаяпти. Осиёнинг энг қадимий халқларидан бири бўлмиш афғон халқи тинчлик ва осойишталикда яшашга тўлақонли ҳақли. Биз анжуманда иштирок этган бошқа делегациялар вакиллари сингари “Толибон”ни зўравонлик хатти-ҳаракатларидан воз кечиб, афғон ҳукумати билан можарога узил-кесил нуқта қўйиш учун музокаралар столига ўтиришга чақирамиз. Бизнинг асосий мақсадимиз трансчегаравий террористик тармоқлар, жиноий тузилмалар томонидан яратилаётган таҳдидларга барҳам беришдир.\nҚирғизистон “Истанбул жараёни” иштирокчиси сифатида Афғонистон ҳамда бошқа манфаатдор томонлар билан “Кобул жараёни”ни қўллаб-қувватлашга тайёр. Бу жараён минтақада тинчлик ва ишонч муҳитини мустаҳкамлаш, муҳим минтақавий ҳамда субминтақавий лойиҳаларни Афғонистон Ислом Республикаси иштирокида амалга оширишда катта аҳамиятга эга. Биз Ўзбекистон ва Афғонистон Президентларига мазкур конференцияни ўтказиш ташаббуси ҳамда унинг очилишида иштирок этгани учун миннатдорлик билдирамиз. Уларнинг Афғонистонда тинчлик жараёнини ривожлантириш, хавфсизлик ва минтақавий масалаларда ҳамкорликни чуқурлаштиришга оид фикрлари алоҳида аҳамиятга эга.\nТадамити ЯМАМОТО, БМТнинг Афғонистондаги махсус вакили:\n— Афғонистонда тинчлик, барқарорлик ва минтақавий хавфсизликни мустаҳкамлашга қаратилган бундай юқори даражадаги анжуманнинг ташкил қилиниши Ўзбекистон илгари сураётган конструктив ташаббуслардан биридир. Дунё аҳли ушбу ташаббуслар минтақага қай даражада ижобий таъсир кўрсатаётганига, Афғонистон ҳаётида бу қандай акс этаётганига гувоҳ бўлмоқда. Анжуманда Афғонистон шериклари ҳамда қўшниларига алоҳида эътибор қаратилмоқда. Улар 2001 йилдан Афғонистон Ислом Республикасида тинчлик ва барқарорликни тиклашга кўмаклашиб келмоқда. Марказий Осиёнинг беш мамлакати ва Афғонистон умумий тарихи, маданияти ҳамда географик нуқтаи назардан узвий боғланган. Улар хавфли таҳдидларга биргаликда жавоб қайтаришда, терроризм, радикализмга қарши курашишда, савдо алоқаларини кенгайтиришда ва фавқулодда ҳолатлардаги рискларни бошқаришда катта салоҳиятга эга. Минтақада хавфсизликни таъминлашда Ўзбекистоннинг таъсири кенгайиб бормоқда.\nАфғонистон Президенти Ашраф Ғани ва ҳукумат ҳеч қанақа дастлабки шартларсиз “Толибон”лар билан музокара ўтказиш ташаббусини билдираяпти. Бу жараён янги воқеликни яратади, одамлар қалбида эртанги кунга умид уйғотади.\nМаркус ПОТЦЕЛЬ, Германиянинг Афғонистон ва Покистон бўйича махсус вакили:\n— Президент Шавкат Мирзиёев Марказий Осиёда барқарорликни мустаҳкамлаш бўйича ислоҳотларни амалга ошириш учун зарур чора-тадбирларни кўрмоқда. Германия бу саъй-ҳаракатларни қўллаб-қувватлайди. Тошкент конференцияси ташаббуси Афғонистонда тинчликни тиклашга катта ҳисса қўшади. Афғонистон минтақада қурол, гиёҳванд моддалар ноқонуний айланиши ҳамда терроризм кучайган ҳудуддир. Фақатгина ҳарбий йўл билан муаммони ҳал қилишнинг иложи йўқлигини яхши тушунамиз. Шу сабаб Президент Ашраф Ғанининг у ерда сиёсий кучлар билан ҳеч қандай шартларсиз музокараларга киришиши бўйича ташаббуси ижобий ҳаракатдир. Тошкент конференцияси афғон мамлакатида тинчлик ўрнатилишида муҳим аҳамиятга эга бўлиб қолади.\nГарет БЕЙЛИ, Буюк Британия бош вазирининг Афғонистон ва Покистон бўйича махсус вакили:\n— Ўзбекистон Афғонистонда тинчлик ва барқарорлик ҳукм суриши, иқтисодий тараққиётга эришиши йўлида катта саъй-ҳаракатларни амалга оширмоқда. Биз Президент Шавкат Мирзиёевнинг бундай ташаббусларидан фақат қойил қоламиз. Биз Президент Ашраф Ғанининг “Толибон”ни музокара столига ўтиришга чақирган баёнотларини ҳам қўллаб-қувватлаймиз. Биз ҳам Афғонистон учун порлоқ келажакни истаймиз. Барчамиз сиёсий кучларни музокаралар ўтказиш зарурлигига ишонтиришимиз керак. Минтақавий иқтисодий интеграция нафақат Афғонистон, балки умуман, бутун минтақага фаровонлик олиб келишига аминман. Биз Тошкент конференциясида минтақанинг узоқ муддатли равнақи йўлида ҳамкорликка тайёрлигимизни аниқ намойиш этишимиз керак. Биз Афғонистонда тинчликка эришиш учун сабр, вақт ва қатъиятлилик кераклигини яхши тушунамиз.\nКонференция иштирокчилари анжуман якуни бўйича Тошкент декларациясини имзоладилар. Унда мазкур анжуман Афғонистон олиб бораётган тинчлик жараёнини халқаро ҳамжамият томонидан қўллаб-қувватлашга доир саъй-ҳаракатларнинг давоми сифатида кўрилади. Жумладан, декларацияда Афғонистонда ҳеч қанақа шартларсиз ҳамда “Толибон” билан тўлақонли тинчлик сулҳига эришиш учун музокаралар жараёнини қатъий қўллаб-қувватлашга доир баёнот мустаҳкамлаб қўйилган. “Толибон” ҳаракатига ушбу таклифни қабул қилиш, Афғонистонда тинчлик ва хавфсизликни ўрнатишда ўз масъулиятини тан олишга чақириқ ҳам акс этди. Декларацияда, шунингдек, терроризмга, гиёҳванд моддаларнинг ноқонуний айланишига қарши курашишнинг ҳамда минтақавий иқтисодий ҳамкорликни кенгайтиришнинг асосий тамойиллари ўз ифодасини топди. Ўзбекистоннинг тинчлик, хавфсизлик ва минтақавий ҳамкорлик масалалари бўйича мустаҳкам ҳамда кенг миқёсли халқаро ва минтақавий консенсусни яратиш борасидаги саъй-ҳаракатлари эътироф этилди.\nОмонулла ФАЙЗИЕВ ва


Роналду даромад топиш бўйича Мессидан ўзиб кетди Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Роналду даромад топиш бўйича Мессидан ўзиб кетди 14:48, 12 май 2016\tМадриднинг “Реал” клуби етакчиси Криштиану Роналду кетма-кет учинчи йил дунёнинг энг кўп даромад топган футболчиси бўлди. Бу ҳақда Forbes журнали маълум қилди. 2015 йил давомида португалиялик футболчи қарийб 82 миллион доллар даромад олди. Футболчига 53 миллион доллар “Реал” билан шартномасидан, қолган 29 миллион ҳомийлик шартномаларидан келиб тушган. Иккинчи ўриндан “Барселона” ҳужумчиси Лионель Месси жой олди. Унинг йиллик даромади 77 млн долларга тенг. Кучли учликка “ПСЖ” ҳужумчиси Златан Ибрагимович 37 млн доллар билан якун ясади.


Ижтимоий адолатни қарор топтириш – энг муҳим масала — Ishonch Gazetasi\nИжтимоий адолатни қарор топтириш – энг муҳим масала\nТараққиёт шиддати касаба уюшмалари зиммасига ҳам йил сайин янгидан-янги вазифаларни қўймоқда. Ходимларнинг ижтимоий-иқтисодий ҳимояси уларнинг хизмат ва мажбуриятларига нечоғли мослиги, меҳнат хавфсизлиги даражасини юксалтириш, иш жойларининг санитар-гигиена ҳолатига эътибор, маиший хоналар билан таъминлаш, иш ўринларини шаҳодатлаш, меҳнат муҳофазаси қоидаларига ўқитиш, зарарли меҳнат шароитлари учун имтиёз ва компенсациялар ўрнатиш каби қатор масалалар жамоа шартномаларини муттасил тарзда янгилаб, бойитиб боришни тақозо этади. Бу жиҳатлар, табиийки, транспорт, йўл ва капитал қурилиш, қурилиш индустрияси ходимлари Андижон вилояти бирлашган касаба уюшма қўмитаси учун ҳам жуда муҳим. Нега?\nАввало, тармоғимиз таркибидаги соҳалар хилма-хиллигига кўра бошқа йўналишлардан бирмунча мураккаброқ. Айни пайтда автойўл тизимига кирувчи йўллардан фойдаланиш, кўкаламлаштириш, кўприкларни сақлаш корхоналари, қурилиш ташкилотлари, халқ тилида «автоуюшмалар» деб ном олган – аҳолига пулли транспорт хизмати кўрсатувчи масъулияти чекланган жамиятлари, лойиҳалаштириш ташкилотлари, архитектура ва қурилиш бош бошқармаси, бир қатор ўрта махсус, касб-ҳунар коллежлари ҳамда давлат архитектура назорат инспекцияси тизимидаги корхона ва ташкилотлар бирлашган қўмитамизга жипслашган. Санаб ўтилган йўналишлар мутахассисларининг вазифа ва ваколатлари жиҳатидан бир-биридан анчайин фарқ қилади. Демакки, тузилаётган жамоа шартномаларининг мазмуни, имтиёз ва кафолатлар, меҳнат шарт-шароитлари билан боғлиқ жиҳатларда анчагина тафовутлар бор.\nШу жиҳатлардан келиб чиқиб, бошланғич қўмиталар билан алоқани мустаҳкамлаш мақсадида ойнинг ҳар учинчи чоршанбаси «Касаба уюшмалари куни» этиб белгиланган. Айнан шу кунлари барча қуйи бўғин етакчилари муайян бир ташкилот касаба уюшма қўмитаси фаолияти билан яқиндан танишади. Ушбу мулоқотларда, албатта, вилоят касаба уюшма ташкилотлари бирлашмасидан масъул ходим иштирок этиши анъанага айланган. Амалий ёрдам тадбирларида иш берувчи ва ходимлар ўртасидаги муносабатларда юзага келаётган айрим зиддиятли масалалар, хусусан, раисларни ўйлантираётган баъзи муаммолар юзасидан зарур тушунча ва тавсиялар бериб борилади. Мухтасар айтганда, мулоқотларнинг асоси ҳар қандай шароитда ижтимоий адолат тамойилларини қарор топтиришга қаратилади.\nСўнгги икки йил ичида қўмитамиз аъзолари сони борасида бир қатор ўзгаришлар юз берди. Аввало, 2018 йилда касб-ҳунар коллежлари такомиллашиши натижасида 462 нафар ўқитувчи ҳамда 12 минг 175 нафар талаба аъзоларимиз сафидан қисқартирилди. Шунингдек, ўтган йилнинг январь-февраль ойларида қўмитага бирлашган аъзо ташкилотлар хатловдан ўтказилди. Натижада бош лицензияси муддати тугагани сабабли фаолияти тўхтаб қолган бир қатор хусусий транспорт корхоналари ҳам касаба уюшма аъзолигидан чиқарилди. Ҳозирги кунда 118 та ташкилот ва муассасаларнинг 13 минг 462 нафар касаба уюшма аъзосининг ижтимоий-иқтисодий, ҳуқуқий манфаатлари муҳофаза қилиб келинмоқда.\nСанаторийларда қўмита аъзоларининг саломатлигини мустаҳкамлаш, уларнинг фарзандларини болалар соғломлаштириш оромгоҳларида дам олдириш, юртимизнинг тарихий шаҳарларига саёҳатлар, Ўзбекистон касаба уюшмалари Федерацияси томонидан илгари сурилаётган турли маданий-маърифий, спорт тадбирларида, мутахассислар салоҳияти ва зеҳнини синовдан ўтказувчи танловларда фаоллик кўрсатиш, қўйингки, ҳисобот даври учун тузилган ҳамда йиллик дастур ва режалардан ўрин олган барча тадбирлар ўз вақтида ташкил этилаётир. Ходимлар манфаатларига путур етказилаётган вазиятларда иш берувчиларга тақдимнома йўллаш орқали, айрим ҳолларда эса уларнинг ҳақ-ҳуқуқлари судда ҳимоя қилиб келинмоқда.\nБарча кенгашларда ҳисобот-сайлов конференциялари якунланиб, сўнгги беш йиллик фаолиятга тегишлича баҳо берилган, ҳамкасбларимиз яқинда ўтадиган қурултойга жуда катта ва астойдил тараддуд кўраётган айни паллада бир муҳим жиҳатга алоҳида урғу бермоқчиман. Бу ҳам бўлса, иш фаолиятимизда «навигатор» вазифасини бажарувчи асосий ҳужжат – янги таҳрирда қабул қилинган «Касаба уюшмалари тўғрисида»ги қонундир. Янгиланган ҳужжатдан тизимда сочи оқарган кўплаб мутахассисларни анчадан буён ўйлантираётган бир қатор масалалар ҳам ўрин олганлиги, айниқса, қувончлидир. Жайдари тилда айтсак, касаба уюшмаларининг ваколатлари янада кенг кўлам касб этганлиги иш фаолиятимизда жуда асқотади.\nТармоғимиздаги асосий бошланғич ташкилотлар «автоуюшмалар»дан иборат. Автомобиль сони соат сайин кўпаяётган бир шароитда турли йўналишларда пулли транспорт хизмати кўрсатувчи хусусий корхоналар сафи ҳам кенгайиб бораётир. Шундан келиб чиқиб, қўмитамиз фаоллари Андижон вилояти транспорт бошқармаси билан ҳамкорликда бошқарма махсус тендер комиссияси томонидан ўтказилаётган танловларда доимий иштирок этиб келаётир. Бунда асосий эътибор яратилаётган иш ўринлари сонигагина эмас, уларнинг сифатига ҳам қаратилади. Жумладан, иш берувчининг бўлажак ходимлар олдидаги мажбуриятлари эслатилади, меҳнат муносабатларига оид жиҳатлар билан таништирилади.\nБугунги кунда вилоятда киракашлик фаолияти билан мунтазам шуғулланаётган ўн минглаб енгил автоулов эгалари бор. Уларнинг аксарияти гарчи иш фаолият билан шуғулланаётган бўлса-да, статистик маълумотларда ишсизлар сифатида қайд этилиши мантиқан тўғри эмас. Транспорт бошқармаси ҳамда қўмитамиз ҳамкорлигида уларни қонуний фаолият билан шуғулланишга жалб этиш, касаба уюшма аъзолигига таклиф қилиш, шу йўл орқали ижтимоий-иқтисодий, ҳуқуқий ҳимоясини таъминлаш зарур. Қурилиш корхоналарида ишлаётган мутахассисларнинг барчаси ҳам қонуний фаолият кўрсатяпти, деб айтолмаймиз. Гарчи иш билан банд бўлса-да, «конверт» усулида маош олиб юрганлар бор. Аммо бу – иш берувчилар томонидан айни тоифадаги ишчи-ходимларнинг меҳнат муҳофазаси, ҳуқуқий ҳимояси кафолатланган, деган хулосани бермайди. Шу маънода мазкур муаммолар ечимини топиш – келгуси фаолиятимизнинг асосий йўналишларидан бири бўлиб қолади.\nТранспорт, йўл ва капитал қурилиш, қурилиш индустрияси ходимлари Андижон вилояти бирлашган касаба уюшма\nЖИНОИЙ ГУРУҲДАН УНДИРИЛГАН ПУЛ ҚАЁҚҚА САРФЛАНДИ?\nЯНГИ СОЛИҚ КОНЦЕПЦИЯСИ: ўзгаришлар нималардан иборат?\nМуҳокама мавзуси: ДАВРНИНГ ДОЛЗАРБ МУАММОЛАРИ\nМенда таклиф бор


Ўзбекистон Республикаси Вазирлар Маҳкамаси 23 ноябрь куни Бухоро, Самарқанд, Хива ва Шаҳрисабз шаҳарларида хавфсиз туризмни таъминлаш чора-тадбирлари тўғрисидаги концепцияни тасдиқлади.\nХавфсиз туризмни таъминлаш учун Ички ишлар органлари фаолияти мувофиқлаштирилади.\nИчки Ишлар вазирлигининг Бухоро, Самарқанд, Хоразм ва Қашқадарё вилоятлари ички ишлар бошқармалари тузилмаларида бошлиқлари бир вақтнинг ўзида вилоят ИИБ бошлиқлари ўринбосарлари ҳисобланадиган хавфсиз туризмни таъминлаш бошқармалари ташкил этилади. Қарорга мувофиқ, Бухоро, Самарқанд, Хоразм ва Қашқадарё вилоятлари ички ишлар бошқармалари тузилмаларида хавфсиз туризмни таъминлаш бошқармалари ташкил этилади. Бошқармаларнинг шахсий таркиби лавозимлари танлов асосида юқори малакали, биринчи навбатда, хорижий тилларни биладиган мутахассислар билан таъминланади. Бошқармалар ходимлари учун уларнинг лавозим маошининг 10 фоизи миқдорида ҳар ойлик устама белгиланади.\nБошқармаларнинг вазифалари этиб қуйидагилар белгиланган:\nсайёҳлик намойиши объектлари ва инфратузилмаси ҳудудларида юзага келадиган тезкор ва жиноий ҳолатларни тизимли таҳлил қилиш, сайёҳларга нисбатан содир этиладиган ҳуқуқбузарликлар сабаблари ва шароитларини аниқлаш ҳамда уларни бартараф этиш юзасида манзилли чора-тадбирлар кўриш.


Оқсаётган «Реал»: Зидан жамоасини ким кучайтира олади? - Daryo\n10:07, 17.01.2021 18981\n«Реал» ҳозирда Ла Лига турнир жадвалининг иккинчи поғонасида бормоқда, биринчи ўриндаги «Атлетико»нинг чемпионликни тантана қилишига шубҳа қилаётганлар эса озчиликни ташкил қилади. Бу ҳолатда «қироллик клуби» таркибида ҳамон юлдузлар борлиги ҳам муҳим эмас, боиси улардан аксариятининг ёши ўтган, ёзги трансферлар ойнасида эса ҳеч қандай харид амалга оширилмади.\nҲозирда Мадрид клуби жамоага сармоя киритиш вақти келганини тушунмоқда. Зарарга кирмаслик учун қўлидан келганича ҳаракат қилаётган бундай клубнинг молиявий ҳолатига пандемиянинг жиддий зарба бергани ҳам ачинарли. Клуб қайсидир маънода олдига қўйган мақсадига (зарарга кирмаслик) эришди ҳам, аммо ушбу режимда бирор мураббийнинг узоқ вақт ишлаши даргумондир. Шундай экан, ҳозир таркибни кучайтиришнинг айни вақти. Демак, қуйида «қироллик клуби»га мос тушадиган ва шу билан бирга трансфер нархи унчалик қиммат бўлмаган футболчилар ҳақида фикр юритилади.\n«Реал»га ҳимояда ишончли ўйинчи керак, «Севилья»дан 22 ёшли Жюл Кунде эса жамоа таркибига жуда мос келиши мумкин. Ҳозирча тажрибали Серхио Рамосни нима кутаётганини айтиш қийин, аммо шу аниқки, энди ҳимоячи ёш эмас ва у бутун «Реал»ни елкасида кўтариб юра олишига ишониб бўлмайди.\nDefensa Central хабарига кўра, Зидан Кундени Рамоснинг вориси деб билади. У ўз иқтидорини «Севилья»да анчадан буён исботлаб келмоқда, етакчига айланиш учун унга атиги бир ярим йил етарли бўлди.\nКунденинг фойдасига нафақат Зиданнинг позицияси, балки «Севилья»нинг молиявий имкониятлари ҳам ишлаши мумкин. Клубга пул кераклиги аниқ, шу боис таклифга розилик бериши эҳтимоли юқори.\nМадридликларнинг ярим ҳимояси ҳам ёш эмас. Тони Кроос ва Лука Модрич ажойиб футболчилар, аммо уларнинг ўрнини ким эгаллаши ҳақида ўйлаш вақти келди. Ушбу позицияга Италиянинг асосий истеъдодларидан бири саналган «Сассуоло» ярим ҳимоячиси Мануэль Локателли вариантини яқиндан кўриб чиқиш мумкин.\n22 ёшли футболчи ҳам ҳимояда, ҳам ҳужумда бирдек фойдали ҳаракат қилади ва жамоани сезиларли даражада кучайтиради, у буни терма жамоадаги ўйинлари орқали кўрсатиб бўлган. Албатта, унга бошқа грандлар ҳам қизиқиш билдирмоқда, бироқ «Ювентус» Пол Погба ҳақидаги ўйлар билан овора экан, «Реал» уни туринликлардан тортиб олиш учун яхшигина имкониятга эга бўлиб турибди. Шуниси аниқки, «Сассуоло» ўз юлдузини арзонга қўйиб юбормайди. Аммо футболчи ўзи сарфланадиган маблағга арзийди.\nМиш-мишларга кўра, «Реал» «Гремио»дан бразилиялик вингер Пепене кузатмоқда. Defensa Central нашри эса битимга жуда оз қолганини таъкидламоқда.\n2016 йилда «Гремио»га қўшилган футболчи бугун жамоанинг юлдузи ҳисобланади. Унинг ҳисобида Бразилия А Сериясида 23 ўйин, 8 та гол ва 4 та голли узатма бор. Пепе чап қанотда ўйнашни афзал кўради, аммо бу унинг ўнг томонда наф келтирмайди дегани эмас. Унинг асосий устунлиги – ҳимоячиларни доғда қолдириб, жарима майдончасига ёриб киришдир.\nЮқорида таъкидлангандек, «Реал» уни бир неча йилдан бери кузатиб келади. Лукас Васкес шартномани узайтиришдан бош тортганлиги сабабли, «қаймоқранглилар» 23 ёшли Пепени унга альтернатив сифатида кўрмоқда. Пепе – жамоа учун ажойиб вариант, аммо унинг ҳозирги клуби билан шартномаси 2024 йилда ўз ниҳоясига етади. Шунинг учун бразилияликлар билан савдолашиш бироз мушкул кечиши мумкин.\n«Ренн»нинг ёш ярим ҳимоячиси Эдуардо Камавингани «Реал» скаутлари 2019 йилдан буён кузатиб келади ва шу вақтдан бери у мунтазам равишда ўсиб бормоқда. Кўпчилик 18 ёшли футболчини Пол Погбага қиёслайди. Агар у худди шу руҳда ўсишда давом этса, нафақат Мартин Эдегор ва Федерико Вальверде («Реал» ярим ҳимоячилари) даражасига етади, балки улардан сезиларли даражада ўтиб кетиши ҳам мумкин. Эдуардонинг асосий фазилатларидан бири, исталган рақиб билан хотиржам ўйнай олишидир Футболчига шунчаки вақт ва тўғри мураббий керак, холос.\nҲозирда Алабанинг клубини алмаштиришига ҳеч қандай шубҳа йўқ. «Бавария» билан келиша олмаган футболчига бир қатор топ-клублар қизиқиш билдирмоқда. «Реал» эса австриялик ҳимоячига асосий даъвогар бўлиб турибди.\nКатта эҳтимол билан Алаба ёзда «қаймоқранглилар» ихтиёрига келиб қўшилади. Зидан ҳам бу трансферга қарши эмас ва у австрияликнинг тимсолида нафақат қанот, балки марказий ҳимоячини ҳам кўрмоқда. Агар Алаба ёзда Мадридга кўчиб ўтса, бу «Реал»га текинга тушади, яъни Давид бу вақтда эркин агентга айланади. Бироқ «Реал»нинг ёзгача кутмаслик эҳтимоли ҳам юқори.\nЭлитада уларга жой йўқ: АПЛни тарк этиши керак бўлган таниқли футболчилар\nБуффондан Роналдогача. Чемпионлар Лигаси бош совринига эга чиқа олмаган юлдузлар\n19:30, 22.09.2020 79068\n22:29, 21.09.2020 81555\n23:57, 05.10.2020 88911\n12:58 Бугун 573\n12:44 Бугун 1295\n12:26 Бугун 21480\n12:10 Бугун 3168\n13:10, 24.02.2021 109273


Жаҳон 10:26 / 21.02.2019 22455\nРоссия президенти Владимир Путин Федерал йиғинга 15-бор мурожаат қилди. Мазкур мурожаатнинг асосий мавзулари Kun.uz шарҳида.\nРоссия президенти мамлакатда туғилишнинг камайиб бораётганлигини, бу ҳолатга бефарқ қараб туриш мумкин эмаслигини билдирди.\nУ биринчи ва иккинчи фарзанди учун давлатдан тўлов олаётган ижтимоий ёрдамга муҳтож оилаларни қўллаб-қувватлаш лозимлигини таъкидлар экан, кўп болали оилаларга солиқ юкини пасайтиришни таклиф қилди.\n«Оилага нисбатан солиқ юки пасайиши даркор. Тамойил жуда оддий: фарзанд қанча кўп бўлса, солиқ шунча камаяди. Болали оилалар учун мулк солиғи имтиёзларини оширишни таклиф этаман», деди Путин.\nҚашшоқликни бартараф этиш\nПутиннинг сўзларига кўра, қашшоқликка энг кўп дуч келадиганлар кўп болали, тўлиқ бўлмаган оилалар, ёлғиз пенсионерлар ва муносиб иш топа олмаётган кишилардир.\n«Давлат одамларга ҳаётдаги оғир вазиятдан чиқиб кетишига ёрдам бериши керак. Бундай ёрдамлардан бири ижтимоий шартнома бўлиши мумкин», деди у.\n«Кўпинча керакли мутахассис кўригидан ўтиш учун бир неча кун навбат кутишга тўғри келади, тез ва бепул тиббий кўрикдан ўтиш имкони йўқ», деди Россия президенти соғлиқни сақлаш тизими хусусида сўзлар экан.\nУнинг билдиришича, 2020 йил охирига қадар тиббий ёрдам қаерда яшашидан қатъи назар барча фуқароларни қамраб олиши шарт. Икки йил ичида яна 1,5 мингта кўчма амбулатор пунктлари қурилади.\nПутиннинг айтишича, 200 мингга яқин бола меъёрдагидек иситиш, сув ва канализация тизими билан таъминланмаган мактабларга қатнайди. У мазкур камчиликларни бартараф этиш билан бирга 2021 йил охирига келиб Россиядаги барча мактаблар юқори тезликдаги интернет билан таъминланиши кераклигини таъкидлади.\nБизнесни таъқиб қилиш\nРоссия президенти «ҳалол бизнес хавотирда юрмаслиги, жиноий ёки маъмурий жазо хатарини ҳис қилмаслиги керак»лигини айтди.\n«Тадбиркорлар учун уларнинг бизнесига нисбатан бўлаётган босим ҳақида оммани хабардор қилувчи ва муаммони ҳал этишга ёрдам берувчи махсус рақамли платформа яратишни таклиф қиламан», деди у.\nРакеталар ҳақидаги келишув\nЎрта ва кичик масофаларга мўлжалланган ракеталарни йўқ қилиш тўғрисидаги шартнома борасида Путин кескин фикрлар билдирди.\n«Шартномадан чиқиш учун сохта айбловлардан фойдаланиш ўрнига очиғини айтиш керак эди. Шартномани ўзлари бузишади, сўнгра ўзларини оқлашиб, айбдорларни кўрсатишади. Биз айбловларга жавоб қайтаришга мажбурмиз. АҚШ шартнома талабларини тўғридан-тўғри ва қўпол равишда бузган: Руминияда анчадан бери ракета учириш қурилмалари турибди. Россия Европада янги ракеталарни биринчи бўлиб жойлаштириш ниятида эмас», деди Россия президенти.\nВладимир Путиннинг сўзларига кўра, Россия нафақат ўзига нисбатан хавф туғдирадиган ҳудудларда, балки мамлакатга таҳдид солувчи ракета мажмуаларини қўллаш тўғрисида қарор қабул қилинадиган марказлар жойлашган ҳудудларга нисбатан ҳам фойдаланиш мумкин бўлган қурол-яроғ турларини яратади ҳамда жойлаштиради.\n23:21 / 19.05.2019 7765


Раъно Зокирова "Ўзим" кўрсатувида » MUZAFFAR.UZ\nРаъно Зокировага табрик\nРаъно Зокирова - "Дилбар суҳбат" бўлимининг муҳаррири\nРаъно Ярашева - "Ўйларим" кўрсатувида\nНозима Воҳидова "Ўзим" кўрсатувида\nЖамила Шермухамедова 2021-10-04\nДунёга шундай инсонлар келадики, бу инсон сен учун, дўсти учун, оиласи учун, касби учун, халқи учун ҳамиша, ҳар доим, ҳар сония, ҳар дақиқа, ўз меҳрини, ўз қалбини, ўз матонатини, ўз жасоратини ҳеч қачон, ҳеч кимдан аямайди, айнан шу шукуҳни, фазилатларни мен Раьнохонимда кўраман, излайман, ўқийман ва жуда ҳам хурсанд бўламан. Бизнинг жамиятимизда шундай касб йўналишида, ўта маданиятли, маънавиятли, камтарин, оддий ва кўпқиррали интеллект соҳибининг бўлиши, мен учунгина эмас, кўпчилик инсонлар учун, одобли, тарбияли, мехридарё инсон борлигидан фахрланаман. Ҳаттоки яқинда бир ижодий учрашувда ёнма-ён ўтирганимизда, қалбимдаги уларга бўлган эъзозимни, ҳурматимни, меҳримни ўзларига ҳам меҳр билан билдирдим. Аслида, шарқ аёлининг мағрурлиги ҳам, айнан Раьнохоним таълимидак номи-нишони ибрат ва андоза бўлиши керак, чунки санъат халққа хизмат қилади, аммо қандай, айнан қизимизнинг шарқона ибо, шарм-ҳаё фазилатлари билан безак бўлиши даркор деб биламан. Сизни шундай юксак маъноли таьлим-тарбия қилиб, гўзал камолга етказган ота-онангизга минг маротоба ташаккурларим, уларни Аллоҳим раҳматига олсин, жаннатий бўлишсин. Сиздак санъат маконида ҳақиқий ўзбекона шарафни улуғлаб, ўз миллий ғурур ва қадриятини шарафлаган қизларимиз жамиятимиз безагидир, сиз билан ғурурланаман, фахрланаман. Эл-юрт, оилангиз, қадрдонларингиз ва биз сизни ардоқлаган, севган, эъзозлаган онажонлар бахтига ҳамиша соғ ва омон бўлинг. Аллоҳим сизни ҳар қандай бало-қазодан, ҳасадли ёмон кўзлардан ўз паноҳида асрасин. Омад, бахт, ижодий йўлингиз очиқ ва равон бўлсин!📕🇺🇿✍🌹❤😍🥰


«Немис мўъжизаси»: Германия таълим инқилобини қандай...\n19.03.2021 14:44 0 2190\nИкки жаҳон урушидаги аянчли мағлубиятдан сўнг Германия таълимга инвестицияни жадал тарзда киритишни бошлайди. Шу билан биргаликда олий таълимни халқаро талабалар учун текин қилиб қўяди ва натижада турли давлатларнинг «олтин бошлари» бу ерда йиғила бошлайди. Улар билан Германия нафақат таълимда, балки иқтисодиётда ҳам юксак натижаларга эришиб келяпти. Ҳозирги кунда Германияни келиб чиқиши немис бўлмаган турли соҳа вакилларисиз тасаввур қилиш жуда қийин.\nГерманияда таълимнинг гуркираб ривожланиш XIX асрга бориб тақалади. Ўша вақтга қадар таълим биринчи навбатда черковлар зиммасига юкланар эди. XIX асрга келиб эса давлат таълим тизимини ривожлантиришни ўз зиммасига олди. Шу мақсадда иш, аввало ўқитувчиларни профессионал тарзда тайёрлашдан бошланди.\nТаълим малакаси дастлаб давлат хизматига кириш учун шарт қилиб қўйилди. Бу шахснинг касбий ва ижтимоий ҳаётидаги ўрнини тобора кўпроқ белгилайдиган бўлди.\nБиринчи жаҳон урушидан кейин бошланғич мактаб, касб-ҳунар таълими ва умумий ўрта мактаб кенгайтирилди. Иккинчи жаҳон урушидан сўнг, нафақат бутун Европада, балки Германиянинг ҳар бир федерал ҳудудида кам таъминланган оилаларнинг болалари учун ўрта маълумот кенгайтирилди, ўрта мактаб, университет ва техникумлар очилди.\nГерманиянинг ҳозирги кундаги ялпи ички маҳсулоти деярли 4 трлн доллар, ер майдони 357 минг кв/кмдан ортиқроқ. Таққослаш учун: Россия Федерацияси ялпи ички маҳсулоти 1,7 трлн доллар ва унинг ер майдони 17 млн кв/км. Айтмоқчиманки, Германия Россиядан 48 баробар кичик бўлишига қарамай, топаётган пули салкам икки ярим марта кўп.\nГермания ЯИМнинг қанчасини таълимга сарфлайди?\nТаълим харажатлари тизимда мавжуд бўлган молиявий ресурслар ва жамиятнинг таълимга бераётган аҳамияти кўрсаткичи ҳисобланади. 2007 йилда Германияда таълим, тадқиқот ва фан учун 204,1 млрд евро маблағ ажратилган.\nТаълим даражаси қанчалик баланд бўлса, ўқувчига шунча кўп пул сарфланади. Агар 3 ёшдан 29 ёшгача бўлган аҳолига таълим муассасалари учун сарфланадиган харажатларни ҳисоблаб чиқсак ва уни кишига бошига тўғри келадиган ялпи ички маҳсулот (ЯИМ) билан боғлайдиган бўлсак, бир киши учун ЯИМнинг 18 фоизи таълимга сарфланади.\nАммо ЯИМнинг юқори-пастлиги давлатларнинг таълимга оз ёки кўп пул сарфлашини англатмайди. Шундай давлатлар борки, ЯИМи жуда оз бўлишига қарамай, армия ва бошқа шунга ўхшаш соҳаларга нисбатан таълимга кўпроқ пул ажратади.\nГермания иқтисодиёти пандемиягача бўлган 20 йил давомида доимий ўсиб борган, аммо сўнгги йилларда таълим харажатларининг ўсиши ЯИМ улушида бироз орқада қолди, лекин шунга қарамасдан, ЯИМнинг доимий равишда ўсиши таълимга ажратилаётган сумма фоизда камайса ҳам умумий ҳисобда ортяпти.\nБуни юқоридаги статистикада ҳам кўриш мумкин (1995 йилдан бери таълимга ажратилаётган сумма доимий равишда ўсиб боряпти ва ҳозирда 158,6 млрд долларни ташкил этади, бу сумма Ўзбекистан ЯИМнинг 3 баробарига тўғри келади)\n1995 йилда таълим учун ЯИМнинг 6,8 фоизи ва 2007 йилда эса 6,1 фоизини ташкил этди (ҳисобот 2010 йил).\nҲозирги кунда Германия дунёда энг яхши таълим берувчи давлат сифатида 4-ўринни эгаллайди. «The Times Higher EducationWorld University Rankings 2020»га кўра 99 та энг яхши университетдан 8 таси Германияда жойлашган. Олий ўқув юртлари сони 424 та ва бу ерда жами 2 948 700 талаба таҳсил олади. 2020 йıлда олий таълимга 488 600 нафар янги талаба қабул қилинган.\nЭнг катта университетлар:\nҲаген университети — 67.873 талаба\nКёлн университети — 54.105 талаба\nЛюдвиг-Максимиллианс университети — 52.425 талаба\nРейн-Вестфалия техника университети — 45.944 талаба\nФранкфуртдаги Гёте университети — 45.604 талаба\nВестфалиядаги Вилгелм университети — 45.022 талаба\nҲамбург университети — 43.509 талаба\nРур Бохум университети — 43.166 талаба\nДуйсбург-Эссен университети — 43.029 талаба\nМюнхен техника университети — 41.768 талаба\nЭнг кўп талабаларга эга шаҳарлар:\nБерлин — 194.000 талаба, аҳолининг 5,5 фоизи\nМюнхен —114.00 талаба, аҳолининг 7,5 фоизи\nКёлн — 106.000 талаба, аҳолининг 9,5 фоизи\nҲамбург — 93.000 талаба, аҳолининг 5 фоизи\nФранкфурт — 73.000 талаба, аҳолининг 9,5 фоизи\nМюнстер — 62.000 талаба, аҳолининг 19,5 фоизи\nДюсселдорф — 59.500 талаба, аҳолининг 9,5 фоизи\nБохум — 59.500 талаба, аҳолининг 16,5 фоизи\nАхен — 59.000 талаба, аҳолининг 24 фоизи\nТалабалар энг зич шаҳарлар:\nМиттвай – аҳоли сони 14 900, 46 фоизи (6 800) талаба\nГисен – аҳоли сони 88 500 киши, 45 фоизи (39 750) талаба\nФуртванген – аҳоли сони 9 100 киши, 38 фоизи (3 450) талаба\nВилдау – аҳоли сони 10.100, 37 фоизи (3.700) талаба\nБиркенфелд – аҳоли сони 6.900, 32 фоизи (2.150) талаба\nМарбург – аҳоли сони 76.750, 32 фоизи (24.250) талаба\nГоттинген – аҳоли сони 120.000, 30 фоизи (35.750) талаба\nВайнгартен – аҳоли сони 25.000, 30 фоизи (7.450) талаба\nТубинген – аҳоли сони 89.500, 29,5 фоизи (26.800) талаба\nАйхстетт – аҳоли сони 13.500, 29 фоизи (3.900) талаба\nХориждан келган талабалар\n2020 йилда дунё бўйлаб 4,7 миллион хорижий талаба таҳсил олди. Хорижий талабаларни ўзига жалб қилишда АҚШ, Буюк Британия ва Австралиядан кейин 4-ўринни Германия (359.000 нафар талаба, 2017 йил) эгаллайди. Бу дегани бутун дунёдаги халқаро талабаларнинг 7,6 фоизи Германияда билим олади.\nҲозирги кунда ҳар 100 талабадан 12,8 нафари Германияда чет эллик ҳисобланади. Бунга асосий сабаблардан бири бу ерда тўлов контрактининг мавжуд эмаслигидир. Фақат биргина федерал минтақа — Баден-Вюртембергда бу тўлов мавжуд, у ҳам йилига 3000 еврони ташкил этади.\nЭнг кўп талабалар Хитой, Ҳиндистон, Россия, Австрия ва Италиядандир. Умид қиламанки, яқин йилларда Ўзбекистон ҳам шу қаторга қўшилади.\nНемис университетлари ўртача ҳисобда битта талаба учун йилига 11 000 евро сарфлайди. Улардан энг қиммати тиббиёт талабаси учун — 31.690 евро (тах. 383 млн сўм). Энг арзони санъат соҳаси учун — 6700 евро.\nХулоса қилиб айтиш лозимки, бир жамиятнинг ривожланишида таълим умуман ўрнини тўлдириб бўлмас нарса мисолида бўлиши лозим. Буни урушдан бутунлай вайрон ҳолда чиққан ва давлати иккига — ғарбий ва шарқий Германияга бўлинган бир ҳолатда немис халқи ўз мисолида кўрсатиб берди.\nҲайнриҳ Ҳaйне номидаги Дюсселдорф\nуниверситетининг тиббиёт факультети 3-курс талабаси\nГермания таълим олий таълим


2 Июл 2020 11013\nЎзбекистонда COVID-19 нинг енгил формаси билан касалланган беморларни даволаш бўйича Вақтинчалик клиник қўлланма ишлаб чиқилган. Ушбу ҳужжат устида мамлакатимиз Инновацион соғлиқни сақлаш Миллий палатасининг экспертлари иш олиб бордилар.\nМазкур клиник қўлланма Жаҳон соғлиқни сақлаш ташкилоти (ЖССТ)нинг тавсияларига асосан тайёрланган.\nМаълумки, Ўзбекистонда 2020 йил 1 июлгача COVID-19 инфекциясини юқтириб олган барча беморлар фақат стационар шароитда кузатувга олинар ва даволанар эди. Шу билан бир вақтнинг ўзида коронавирус инфекциясининг енгил формасини юқтириб, уйида ўзини ўзи изоляция қилган беморларни масофадан туриб даволашнинг илғор халқаро тажрибалари устида ҳам ўрганиш олиб борилди. Бу стационар шифохоналардаги шифокорларга COVID-19 нинг оғир формаси билан касалланган беморларни муваффақиятли даволаш имконини бериш баробарида ушбу шифохоналардаги ҳолатни бир оз енгиллатишга олиб келади.\nКлиник протокол уй шароитида даволанаётган COVID-19 нинг енгил формаси билан касалланган беморлар билан ишлайдиган тиббиёт ходимлари учун алгоритм ҳаракатини ўз ичига олган. Шунингдек унда беморлар ва унинг оила аъзолари учун тавсиялар, бемор уйида ўзини ўзи кузатиш жараёнини акс эттириб, натижасини ёзиб бориши зарур бўлган варақ ҳам ўрин олган.


Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида прокуратура органларининг 2019 йилнинг ўтган беш ойи давомидаги фаолияти натижаларига бағишланган матбуот конференцияси бўлиб ўтди.\nУнда Бош прокурор ўринбосари Э.Йўлдошев Гулнора Каримованинг саломатлиги ҳақида маълумот берди.\nГ.Каримова айни пайтда жазони ижро этиш муассасасида жазо ўтамоқда. Унинг хорижга олиб чиқиб кетган маблағларини қайтариш бўйича ҳаракатлар халқаро ҳуқуқ нормалари асосида амалга оширилмоқда. Унинг саломатлиги бўйича муаммолар йўқ, дейилади ЎзА хабарида.\nХамид Нукус 14 июн 2019 18:42\nИмкон бериш керак…\nжавлон 15 июн 2019 09:16\nЖасосини осин .Хамма пулни кам таминланган ойилага таркатвориш керак .Ушанда кечирса булади хаммаси халлки пули .Онасини каласи ишласа пули етм есирга кам таминланган ойилаллага шунча пули йук инсонллага таркатворади совоб булади


Қалам ва битик аҳлларини улуғлаб... | Muslimaat.uz\nМанзилингиз:Муслимаат»Барча мақолалар»Қалам ва битик аҳлларини улуғлаб…\nҚалам ва битик аҳлларини улуғлаб…\nBy Muslimaat.uz on Dekabr 1, 2019 Барча мақолалар\nАллоҳ таоло шундай марҳамат қилади: «Нуун. Қалам билан ва сатрларга ёзадиган нарсалар билан қасам» (Қалам сураси, 1-оят).\nҚуръони Каримнинг дастлабки нозил бўлган сураларидан бирида ўқиш-ёзиш ва илм-маърифат рамзи ‒ қалам билан қасам ичилган. Бу ҳол Қуръон илм китоби эканининг, Ислом илм дини эканининг, Муҳаммад соллаллоҳу алайҳи васаллам илм пайғамбари эканликларининг ёрқин далилидир. Қасам фақат қалам билан чекланмайди, балки Аллоҳ таоло сатрларга ёзиладиган нарсалар билан ҳам қасам ичган. Мана, бизнинг замонамизга келиб, қаламдан бошқа ёзув қўлланмалари ҳам чиқди. Албатта, илм-фаннинг тарқалишида, китоб, рўзнома ва ҳафтаномалар чоп этилишида юқоридаги қайд этилган қўлланмаларнинг ўрни катта. Лекин бунинг башорати ўн тўрт аср илгари, саводсиз жамиятда эълон қилиниши илоҳий мўъжиза эди…\nАна шундай қалам ва битик аҳллари бўлмиш нозиқ ҳилқат вакилларини тақдирлаш ниятида муслимаат.уз сайти ва Бинту Содиқ ахборот-маърифий канали раҳбарияти томонидан “Қалам ва битик аҳли” мукофоти жорий этилди.\nБугун, 1 декабрь куни Hilol-nashr матбаа-нашриётининг мажлислар залида муслимаат.уз сайти ва Бинту Содиқ ахборот-маърифий канали томонидан ташкил этилган бир неча китоблар тақдимоти ва “Қалам ва битик аҳли” мукофоти соҳибларини тақдирлаш маросими бўлиб ўтди.\nТадбирда халқимизнинг диний-миллий қадриятларини тиклашда, динимизни ўрганиш ва ўргатишда, буюк аждодларимизнинг бой илмий меросини халққа етказишда, бу соҳада қалам тебратиб, илм-маърифат тарқатаётган, қалбларимизга зиё улашаётган кўплаб зиёли аёлларимиз, китобсевар китобхонларимиз, шунингдек, muslimaat.uz мухлисалари ва бошқа меҳмонлар иштирок этишди.\nОдатдагидек, тадбир Қуръони Карим тиловати ҳамда устозларимизнинг хайрли дуолари билан очилди. Дастлаб устоз Фотима Сулаймон қори қизининг “Аёл бахти” ва “Дуо ибодатнинг мағзидир” китобларининг, сўнгра “Отинойилар учун қўлланма” туркум китоблар тақдимоти бўлиб ўтди. Тақдимотда сўзга чиққан аёлларимиз бу китоблар жамиятимизнинг нозик қатлами бўлмиш ‒ муҳтарама опа-сингилларимиз учун фойдали ва манфаатли манба сифатида хизмат қилишини эътироф этдилар.\nСўнг устозамиз Одинахон Муҳаммад Содиқ бошчилигида қарийб йигирмага яқин ижодкор, таржимон, илмий изланишлар олиб бораётган қалам соҳиблари бўлмиш аёлларимиз билан ижодий суҳбатлар олиб борилди. Мухлислар ўзларини қизиқтирган саволларга жавоб олдилар.\nШунингдек, йил давомида ислом.уз портали, муслимаат.уз сайти ҳамда Бинту Содиқ ахборот-маърифий канали томонидан ўтказилган тадбирлардан қисқача видеолавҳалар намойиш этилди.\nТадбир сўнгида илм-маърифат тарқатаётган, қалбларимизга зиё улашаётган “Қалам ва битик аҳли” мукофоти совриндорлари раҳбарият томонидан фахрий ёрлиқ ва эсдалик совғалар билан тақдирландилар.\nҲозирги глобал ўзгаришлар, маънавий қадриятлар эврилиши даврида динимиз, жамиятимиз ривожи ва тараққиётини зиёли, оқила, доно аёлларсиз тасаввур этиб бўлмайди. Бинобарин, жамиятимизда ўзининг онги ва тафаккури, ақл-заковати ҳамда жаҳолатга қарши маърифат билан қалам тебратаётган аёлларимиз жуда кўп. Шундай аёлларимиз бор экан, оила асосини сақловчи, Ватанимиз келажаги, миллатимиз эртаси ва тараққиётини белгилаб берувчи куч бўлмиш фарзандларимиз тарбияси, иншааллоҳ, гўзал бўлғусидир. Ўзбек халқи зурриётлари орасидан яна Бухорийлар, Термизийлар, Марғинонийлар, Мутуридийлар, Ибн Синолар, Берунийлар, Улуғбеклар етишиб чиқажак.\nDekabr 4, 2019 0\nNoyabr 13, 2019 0


Ўзбекистон делегацияси раҳбарини Илҳом Алиев қабул қилди\nАввалроқ, 21 декабрь куни Ўзбекистон Республикаси Президентининг Давлат маслаҳатчиси Рустам Комилов бошчилигидаги делегация “Ислом ҳамжиҳатлиги йили” якунларига бағишланган Баку шаҳридаги халқаро анжуманда иштирок этаётгани тўғрисида хабар берган эдик.\nЎзбекистон Республикаси Президентининг Давлат маслаҳатчиси Рустам Комилов Озарбойжон Республикаси Президенти Илҳом Алиев томонидан қабул қилинди.\nИлҳом Алиев Рустам Комиловга Ўзбекистон делегациясининг “2017 йил ислом ҳамжиҳатлиги йили: динлараро ва маданиятлараро мулоқот” деб номланган халқаро анжумандаги иштироки учун миннатдорчилик билдирди.\nРустам Комилов ҳар икки мамлакат жамиятда тинчлик ва барқарорликни таъминлашда ўхшаш ёндашувларга эга эканлигини таъкидлади. Шунингдек, Ўзбекистонда ислом анъаналарини тиклаш, қадриятларни келажак авлодга етказиб беришга алоҳида устуворлик бераётганини айтиб ўтди.\nДругие материалы в этой категории: « Муфтий ҳазрат халқаро анжуманда нутқ сўзладилар\tУйсизлар билан бир дастурхон атрофида – ҳаёт йўли ва Аллоҳ ҳақида »


Эркаклик рамзи бўлмиш соқол кўпчилик эркакларни ҳам ташвишлантиради, ҳам қизиқтиради. Халқимизда: «Сўз кўрки - мақол, йигит кўрки - соқол», деган нақл бор. Бу бежизга эмас. Кўпчилик эркаклар соқол ўстириш учун нима қилиш кераклиги ва соқолни уй шароитида қандай ўстириш мумкинлиги усулларини билишни хоҳлашади. Бунинг ажабланарли жиҳати йўқ, зеро, соқол туфайли эркак қиёфаси эркакларга хос қатъиятли, жасоратли ва ўзига хос кўринишга эга бўлади. Шу сабабли, аксарият эркаклар «соқол» безаги билан ўз ташқи кўринишини безашни хоҳлайдилар ва соқол ўсишини тезлаштиришга ҳаракат қилишади. Албатта, шуни ҳам таъкидлаш лозимки, юзда чиройли соқол пайдо бўлиши учун бироз сабр керак.\nХўш, бу ҳақида замонавий тиббиёт нима дейди?\nКучли жинс вакиллари юзларида соқол ўстириш учун кўплаб усулларни қўллаб кўришади. Чунки, мўйлов ва ҳашамдор соқол эркакни янада келишган қилиб кўрсатади ва ушбу безак табиий ҳисоблади. Хўш, соқол ўстиришда замонавий тиббиёт нималарни тавсия эта олади?\nЭркаклар соқол ўстиришда ишлатадиган машҳур препаратларидан бири Minox препаратидир. Ушбу препарат ташқи қўллаш учун мўлжалланган. Препарат соч (соқол) илдизларидаги қон айланишига ижобий таъсир кўрсатади.\nСоқол ўсишини тезлаштирувчи Minoxни қўллаб кўринг!\nҚалин, зич ва бир текисда соқол ўстиришни хоҳловчи эркакларга Minoxни қўллаб кўриш тавсия этилади. Препаратдан мунтазам фойдаланиш ҳақиқий соқолга эга бўлишга ёрдам беради. Minox, аввало, бошдаги соч тўкилишига қарши восита сифатида ишлаб чиқарилган, кейинчалик у соқол ўсишини фаоллаштириш учун синовларда ҳам ижобий натижалар берган. Шунинг учун ҳам Minox препаратини соч ва соқол ўстиришда энг самарали воситалардан бири дейиш тўғри бўлади.\nMinoxдан фойдаланиш самараси 3 ойдан сўнг кўрина бошлайди. Препаратнинг капилляр томирларни кенгайтириш хусусиятига кўра, эркак юз териси остки қатламларида қон айланиши яхшиланади; бу эса юз туклари (соқол) фолликулаларининг озиқланишини яхшилайди.\nАтрофингиздагилар эътиборини тортишни ҳамда ўзгача қиёфага эга бўлишни хоҳлайсизми? Сизга Minoxни тавсия этамиз! Бу воситани етказиб берувчининг расмий сайтидан топишингиз мумкин. Фақатгина шу веб-саҳифа орқали сотиб олинган маҳсулотлар ёрдамида сиз 100 фоизлик сифат ва кафолатланган натижаларга эришишингиз мумкин!


Яҳованинг яқин дўстларига тақлид қилинг | Тадқиқ мақоласи.\nЯҳовадан қўрқадиганлар У билан яқин дўст бўла олади. ЗАБ. 25:14, ЯДТ [24:14]\nҚЎШИҚЛАР: 27, 21\nРутнинг Яҳова билан дўстлигидан нимани ўрганишимиз мумкин?\nНега шоҳ Ҳизқиё Яҳованинг яқин дўсти бўлган, деб айта оламиз?\nИсонинг онаси Марямнинг қайси фазилатлари унга Яҳованинг дўсти бўлишга ёрдам берган?\n1–3. а) Нега Яҳованинг дўсти бўлишимиз мумкин, деб айта оламиз? б) Ушбу мақолада кимларнинг мисолини кўриб чиқамиз?\nМУҚАДДАС КИТОБНИНГ учта оятида Иброҳим Аллоҳнинг дўсти бўлгани ҳақида ёзилган. (2 Сол. 20:7; Ишаё 41:8; Ёқб. 2:23) Аслида, Аллоҳнинг Каломида фақат Иброҳим ҳақида шундай сўзлар ёзилган. Ундай бўлса, фақат Иброҳим Яҳованинг ягона дўсти бўлган, деб хулоса қилсак бўладими? Йўқ, чунки Муқаддас Китобга кўра, ҳар биримиз Худонинг дўсти бўла олишимиз мумкин.\n2 Аллоҳнинг Каломида Яҳовадан қўрққан, Унга ишонган ва Унинг яқин дўстларига айланган садоқатли эркагу аёлларнинг мисоллари талайгина. (Забур 25:14 ни ўқинг, ЯДТ, [24:14].) Масалан, ҳаворий Павлус «шоҳидлар оломони» ҳақида ёзган. Бу турли-туман одамларнинг ҳаммаси Худонинг дўстлари бўлишгани шубҳасиздир. (Иброн. 12:1)\n3 Келинг, Муқаддас Китобда тилган олинган Яҳованинг учта дўсти билан яқиндан танишайлик. Биз 1) Мўабдан бўлган вафодор ёш бева Рутнинг, 2) Яҳудонинг адолатли шоҳи Ҳизқиёнинг ва 3) Исонинг камтарин онаси Марямнинг мисолларини кўриб чиқамиз. Улар Яҳова билан дўстликни ривожлантиришда кўрсатган ўрнагидан нимани ўрганишимиз мумкин?\nУ ВАФОДОР ҚОЛДИ\n4, 5. Рут қандай қарор олдида турганди ва унинг бу қарори нимаси билан қийин эди? (Очқич оятнинг юқорисидаги расмга қ.)\n4 Кийимлари шамолда ҳилпираб, Мўаб текисликлари бўйлаб кетаётган учта бева аёлни кўз олдингизга келтиринг. Бу аёллар — Наима ҳамда унинг келинлари Рут ва Ўрпадир. Расмдан кўриб турганимиздек, Мўабга қайтишга қарор қилган Ўрпа улардан ажралиб, бошқа томонга қараб йўл оляпти. Наима эса она юрти Исроилга боришга ошиқяпти. У билан бирга ҳаётида энг муҳим қарор чиқариш арафасида турган келини Рут кетяпти. Рут ўз диёри Мўабга, қариндошлари олдига қайтиб бориш-бормасликни ёки қайнонаси Наиманинг ёнида қолиб, у билан Байтлаҳмга жўнаш-жўнамасликни танлаши керак. (Рут 1:1–8, 14)\n5 Рут Мўабда уни қаноти остига олиб, унга ғамхўрлик қиладиган оиласи, яъни ойиси ва бошқа қариндошлари борлиги ҳақида ўйлаши мумкин эди. Мўаб унинг она юрти бўлиб, у ердаги одамлар, уларнинг маданияти ва тили қалбига яқин эди. Наима эса унга бундай муҳитни Байтлаҳмда яратиб бера олмасди. Шунинг учун, у Рутга Мўабга қайтишни маслаҳат беради. Наима келинига турмуш ўртоқ ва уй топиб бера олмаслигидан ташвишланганди. Қизиқ, Рут қандай қарорга келар экан? Нима деб ўйлайсиз, Рут унинг халқи сиғинадиган худоларга қайтишни хоҳладими? Йўқ, чунки у «ўз халқи орасига, ўз худоларига сиғинадиган юртга қайтиб кетган» овсини Ўрпадан фарқли ўлароқ, қайнонаси билан қолишга қарор қилди. (Рут 1:9–15)\n6. а) Рут қандай қарор чиқарган? б) Нима учун Бўаз: «Рут Яҳовадан паноҳ излаган»,— деб айтган?\n6 Рут Яҳова ҳақида, эҳтимол, раҳматли эри ёки Наимадан эшитган бўлиши мумкин. Шунда Рут, Яҳова мўаблик худоларга ҳечам ўхшамаслигини билиб олганди. Шунинг учун у Ҳақ Таоло Яҳовани севиб, Унга топиниш арзигулик эканига амин бўлганди. Аммо бунинг, яъни билимнинг ўзи кифоя қилмасди, чунки Рут қарор чиқариши керак эди. Хўш, Рут Яҳовани ўз Худоси деб тан оладими? Ҳа, Рут доно қарор чиқариб, Наимага шундай деб айтади: «Сизнинг халқингизни ўзимнинг халқим, сизнинг Худойингизни ўзимнинг Худойим дейман». (Рут 1:16) Рутнинг Наимага ва, энг муҳими, Яҳовага бўлган севгиси қалбимизга таъсир қилмай қолмайди. Бўаз исмли бадавлат киши ҳам Рутни Яҳовадан паноҳ излагани учун мақтагани ажабланарли эмас. (Рут 2:12 ни ўқинг.) Рутнинг бундай хатти-ҳаракатлари бизга ғамхўр ва кучли ота-онасининг қанотлари остида паноҳ топган палапонни эслатиши мумкин. (Заб. 35:8; 90:1–4) Рут учун Яҳова ана шундай ота-она каби бўлган ва уни имони учун мукофотлаган. Шу боис, Рут чиқарган қароридан сира ҳам афсусланмаган.\n7. Ҳаётини Яҳовага бағишлашга иккиланаётган инсонга нима ёрдам бериши мумкин?\n7 Кўплар Яҳова ҳақида билим олишса ҳам, Ундан паноҳ излашга иккиланишади. Улар Яҳовага ўз ҳаётларини бағишлаб, сувга чўмишга имиллашади. Агар сиз ҳам ҳаётингизни Яҳовага бағишлашга иккиланаётган бўлсангиз, ўзингизга: «Нима учун иккиланяпман?» — деган саволни бериб кўрганмисиз? Маълумки, ҳар бир инсон у ёки бу худога сиғинади. (Ёшуа 24:15) Ундай бўлса, топинишимизга арзийдиган Танҳо Аллоҳдан паноҳ излаш оқилона эмасми? Ахир Яҳовага ҳаётни бағишлаш — Унга бўлган имонни намоён этишнинг энг аъло йўлидир! Бундан ташқари, У сизга ушбу қарорингизга мувофиқ ҳаёт кечиришга ва пайдо бўлиши мумкин бўлган қийинчиликларни енгишингизга ёрдам беради. Ана шундай ёрдамни Яҳова Рутга ҳам тақдим этган.\nОИЛАСИДАГИ МУҲИТГА ҚАРАМАЙ, «ҲИЗҚИЁ ЭГАМИЗГА НИҲОЯТДА СОДИҚ» ҚОЛДИ\n8. Ҳизқиёнинг оиласидаги муҳитни тасвирлаб беринг.\n8 Ҳизқиё Рутдан фарқли равишда, Яҳовага бағишланган Исроил халқи орасида дунёга келган. Лекин ҳамма исроилликлар ҳам бағишловига яраша ҳаёт кечиришмаган. Ҳизқиёнинг отаси шоҳ Охоз — бунинг яққол мисолидир. Бу ёвуз шоҳ Қуддусдаги Яҳованинг маъбадини ҳаром қилиб, Яҳудо халқини бутпарастликка бошлади. Ҳизқиёнинг болалик даврини ҳатто тасаввур қилиш қийин. Нега деганда, унинг кўз ўнгида ака-укаларидан баъзиларини сохта худога тириклайин қурбонликка келтириб, даҳшатли ўлимга мубтало қилишган. (4 Шоҳ. 16:2–4, 10–17; 2 Сол. 28:1–3)\n9, 10. а)Нима учун Ҳизқиё осонгина жаҳлдор бўлиб қолиши мумкин эди? б) Нега Яҳовадан жаҳлимиз чиқмаслиги керак? в) Нима сабабдан оиламиздаги муҳит қандай инсон бўлишимизни белгилайди, деб ўйламаслигимиз лозим?\n9 Ҳизқиё осонгина Худодан юз ўгириб, шафқатсиз ва жаҳлдор бўлиб етишиши мумкин эди, аммо у бундай инсон бўлмади. Бугунги кунда эса, Ҳизқиёдан анча камроқ қийинчиликларни бошдан кечирган баъзилар Яҳованинг ташкилотига қарши бўлишяпти ва Яҳовадан «жаҳли чиқиб», бунга ҳаққим бор, деб ўйлашяпти. (Ҳик. 19:3) Айримлар эса, оиламдаги зарарли муҳит мени шундай ҳаётга олиб келиб, ота-онамнинг хатоларини қайтаришга мажбур қилди, деб ўзларини оқлашади. (Ҳиз. 18:2, 3) Лекин баҳона топиш тўғрими?\n10 Ҳизқиёнинг ҳаёти бу нотўғри эканини кўрсатяпти. Дарҳақиқат, Яҳовадан жаҳлимиз чиқишига ҳеч қандай сабаб бўлиши мумкин эмас, зеро, ушбу ёвуз дунёда одамзоднинг бошига тушаётган кулфатларга Яҳованинг умуман дахли йўқ. (Аюб 34:10) Тўғри, «қуш уясида кўрганини қилади», деганларидек, ота-оналар фарзандига яхши ёки ёмон таъсир ўтказишлари мумкин. (Ҳик. 22:6; Колос. 3:21) Лекин бу, оиладаги муҳит инсоннинг ҳаёт тарзини белгилайди, дегани эмас. Ваҳоланки, Яҳова ҳар биримизга қимматбаҳо ҳадя, яъни қандай ҳаёт кечиришимиз ва ким бўлишимизни танлаш имкониятини берган. (Қонун. 30:19) Қизиқ, Ҳизқиё ушбу ҳадядан қандай фойдаланган?\nКўп ёшлар оиласидаги муҳитга қарамай, ҳақиқатни қабул қилишяпти (9-, 10- хатбошиларига қ.)\n11. Нима учун Ҳизқиё Яҳудода бошқарган энг яхши шоҳлардан бири бўлган?\n11 Гарчи Ҳизқиёнинг отаси Яҳудода ҳукм сурган энг ёвуз шоҳлардан бири бўлган бўлса-да, унинг ўғли Ҳизқиё энг яхши шоҳлардан бири бўлиб улғайди. (4 Шоҳлар 18:5, 6 ни ўқинг.) Тўғри, отаси унга ёмон таъсир қилган, бироқ Ҳизқиё яхши инсонларга тақлид қилишни танлаган. Мисол учун, Ҳизқиё яшаган даврда Ишаё, Михо ва Ҳўшея пайғамбар бўлиб хизмат қилишган. Шоҳ Ҳизқиё бу содиқ кишиларнинг Яҳова томонидан илҳомлантирилган сўзларига ғарқ бўлган ва шу йўсин Яҳованинг маслаҳатларию танбеҳлари қалбига жо бўлишига йўл қўйган. Шунинг учун Ҳизқиё отаси қилган қинғир-қийшиқ ишларни тўғрилашни бошлаган. У маъбадни тозалаган, одамларнинг гуноҳлари ювилишини Худодан сўраган ва бутларга бағишланган қурбонгоҳларни кенг кўламда ва ғайрат ила вайрон қилган. (2 Сол. 29:1–11, 18–24; 31:1) Ҳизқиё даҳшатли қийинчиликларни бошдан кечирганида, масалан, оссуриялик шоҳ Санхарив Қуддусга ҳужум қилмоқчи бўлиб, хавф туғдирганида, у улкан жасорат ва имонни намоён этган. У Яҳовага таянган ва халқни сўзларию ишлари билан мустаҳкамлаган. (2 Сол. 32:7, 8) Бир сафар Ҳизқиё мағрурланиб кетганида, Яҳова уни тўғрилаган ва Ҳизқиё бу танбеҳни камтарлик ила қабул қилган. (2 Сол. 32:24–26) Кўриниб турганидек, Ҳизқиё оиласидаги муҳит унинг ҳаётига таъсир қилиб, келажагидан маҳрум этишига йўл қўймаган. Аксинча, у Яҳованинг дўсти бўлиб, тақлид қилишга арзигулик ўрнак кўрсатган.\n12. Қай йўсин бугунги кунда кўп масиҳийлар Ҳизқиё каби Яҳованинг дўстлари эканини кўрсатишяпти?\n12 Ёвуз ва шафқатсиз дунёда яшар эканмиз, кўп фарзандлар ҳимоясиз, меҳрга зор бўлиб катта бўлаётганининг ҳеч таажжубланарли жойи йўқ. (2 Тим. 3:1–5) Бугунги кундаги кўплаб масиҳийлар ёмон муҳитда улғайишган, лекин кейинчалик Яҳова билан яқин дўст бўлиб қолишган. Ҳизқиё сингари улар инсоннинг ўтмиши унинг келажагини белгиламаслигини ўз ҳаётлари билан намоён этишяпти. Аллоҳ бизга ирода эркинлиги каби инъомни тақдим этган экан, бу инъомдан Яҳовага янада яқинлашиш ва Ҳизқиё каби, Унга шон-шараф келтириш мақсадида фойдалансак, оқилона бўлади.\nУ: «МЕН ЯҲОВАНИНГ БАНДАСИМАН!» — ДЕБ АЙТДИ\n13, 14. а) Нега Марямга берилган вазифа қийин бўлган, деб айтиш мумкин? б) Марям Жаброилга нима деб жавоб берган?\n13 Ҳизқиё яшаган даврдан асрлар ўтгач, Носирадан бўлган камтарин ва яҳудий бир қиз Яҳова билан ўзгача дўстлик муносабатларини ривожлантирган. Гап шундаки, у ҳомиладор бўлиши ва Аллоҳнинг Ўғлини дунёга келтириб, уни вояга етказиши керак эди. Тарихда ҳали ҳеч бир инсон шунга ўхшаш вазифани олмаганди! Яҳова Элининг қизи бўлмиш Марямга шундай вазифани ишониб топшириб, уни нечоғлик юқори баҳолаганини бир тасаввур қилиб кўринг-а! Қизиқ, Марям шундай вазифа ҳақида илк бор эшитганида, бу, унга қандай таъсир қилган бўлиши мумкин?\n«Мен Яҳованинг бандасиман!» (13-, 14- хатбошиларига қ.)\n14 Одатда, Марямга шундай вазифа берилгани ҳақида ўйлаганимизда, хаёлимизга дарҳол: «Оҳ, бу нақадар шараф-а!?» — деган фикр келади. Аммо бу топшириқни бажаришнинг ўзига яраша қийинчиликлари бўлганини ҳатто ўйламаймиз ҳам. Масалан, Жаброил исмли фаришта Марямнинг олдига келиб, у мўъжизавий тарзда, яъни эркак кишининг иштирокисиз ҳомиладор бўлишини айтади. Аммо Марямнинг оила аъзолари ва қўни-қўшнилариникига бориб, уларга у қандай ҳомиладор бўлганини тушунтириб беришни таклиф қилмайди. Қизиқ, энди улар Марям ҳақида қандай фикрга боришади? Қолаверса, Марям бўлажак турмуш ўртоғи Юсуф ҳақида ҳам хавотирланган бўлиши мумкин. Чунки Марям ҳомиладор бўлса ҳам, бевафолик қилмаганига Юсуфни ишонтириши керак эди-да! Устига-устак, Сарвари Оламнинг Ўғлини катта қилиш, ғамхўрлик қилиш ва тарбиялаш унга катта масъулият юклашини биларди! Хуллас, Жаброил Марямга гапирган пайтда, унинг хаёлида қандай ўй-ташвишлар кечганини билмасак-да, Жаброилга нима деб жавоб берганини биламиз. У: «Мен Яҳованинг бандасиман! Илоё айтганингиз келсин»,— дейди. (Луқо 1:26–38)\n15. Нима сабабдан Марямнинг имони мақтовга сазовор?\n15 Ҳа, Марямнинг имони чиндан ҳам таҳсинга сазовор! Сабаби, Яҳованинг бу бандаси доимо Яратганнинг хизматига мунтазир эди! Шу тариқа у, Яҳова унга ғамхўрлик қилиб, уни ҳимоялашига бутунлайин ишонаётганини ва ундан Ўз ниятига кўра хизматда фойдаланишини хоҳлаётганини кўрсатди. Ажабо, қандай қилиб Марям бундай имонга эга бўлган? Имон — бу туғма бир ҳис эмасдирки, ўз-ўзидан пайдо бўлса, имон — бу, инсоннинг хатти-ҳаракатлари ва Аллоҳ баракасининг самарасидир. (Галат. 5:22; Эфес. 2:8) Ундай бўлса, Марям имонини мустаҳкамлаш учун ҳаракат қилгани ҳақида бирон-бир далил борми ўзи? Албатта! Масалан, у қандай тинглагани ва гапирганини кўриб чиқайлик.\n16. Марям диққат ила тинглаганини нимадан кўрса бўлади?\n16 Марям қандай тинглаган? Муқаддас Китобда: «Ҳар бир киши тинглашга тайёр бўлсин. Сўзлашга... эса шошилмасин»,— деб маслаҳат берилган. (Ёқб. 1:19) Марям яхши тингловчи бўлганми? Ҳа, албатта. Мисол учун, Луқо ўз баёнотида Марям, айниқса, чуқур маъноли илоҳий сўзларни диққат ила тинглагани ва эшитганлари устида мулоҳаза юритишга вақт ажратгани ҳақида икки маротаба ёзиб ўтган. Исо туғилган пайтда, чўпонлар Марямга фариштадан олган хабарни етказиб беришади. Тахминан 12 йилдан кейин Исо, ҳали ёш бўлса ҳам, катта аҳамиятга эга бўлган сўзларни айтади. Иккала вазиятда ҳам Марям эшитганларига диққатли бўлиб, бу сўзларни эсида сақлаган ва улар устида атрофлича фикр юритган. (Луқо 2:16–19, 49, 51 ни ўқинг.)\n17. Марямнинг гапларидан нимани ўрганишимиз мумкин?\n17 Марям қандай гапирган? Муқаддас Китобда Марямнинг ҳамма сўзлари ҳам қайд этилмаган. Унинг энг кўп сўзлари Луқо 1:46–55 да учрайди. Ушбу сўзлардан Марям Муқаддас Ёзувларни яхши билгани кўриниб турибди. Унинг бу сўзлари Шомуил пайғамбарнинг онаси Ханнанинг ибодатидаги сўзларни эслатади. (1 Шоҳ. 2:1–10) Луқонинг баёнотидаги ушбу парчада Марям қарийб 20 маротаба Муқаддас Ёзувларга ишора қилганга ўхшайди. Шубҳасизки, Марям маънавий нарсалар ҳақида гапиришни яхши кўрган. У сахийлик ила қалб хазинасидаги бойлиги, яъни энг яқин Дўсти — Тангри Яҳовадан ўрганган бебаҳо ҳақиқатлар билан бўлишган.\n18. Қай йўсин Марямнинг имонига тақлид қила оламиз?\n18 Яҳовадан олган топшириқларимиз баъзида, Марямнинг вазиятида бўлганидек, бизга ҳам қийиндек туюлиши мумкин. Келинглар, Яҳова бизнинг фойдамизни кўзлашига ишониб, ўзимизни камтарлик ила Унинг қўлига топширайлик. Агар Яҳова ва Унинг нияти борасида билиб олаётганларимизга диққатли бўлиб, маънавий ҳақиқатлар устида мулоҳаза юритсак ва билиб олганларимизни қувонч ила бошқалар билан баҳам кўрсак, Марямнинг имонига тақлид қила оламиз. (Заб. 76:12, 13; Луқо 8:18; Рим. 10:15)\n19. Муқаддас Китобдаги имонли одамларнинг беқиёс ўрнагига тақлид қилсак, нимага эга бўламиз?\n19 Ҳа, чиндан ҳам, Рут, Ҳизқиё ва Марям Иброҳим каби Яҳованинг дўстлари бўлишган. Улар ҳам «шоҳидлар оломони» ва Аллоҳнинг барча содиқ хизматчилари қаторида Яҳова билан дўст тутинишдек шарафга муяссар бўлишган. Келинг, шундай художўй одамларнинг имонига тақлид қилишда давом этайлик! (Иброн. 6:11, 12) Агар шундай йўл тутсак, Яҳованинг абадий дўсти бўлиш каби улкан мукофотни қўлга киритамиз!


ЭЛДОР САКАЕВ: «АНДИЖОН» КАБИ «ДИНАМО» ҲАМ СУПЕРЛИГА УЧУН ОХИРИГАЧА КУРАШСА КЕРАК»\n«Динамо»- «Андижон» (1:1) учрашувидан кейин дастлаб меҳмонлар мураббийи Элдор Сакаев учрашув борасида ўз фикрларини билдирди.\n- Элдор ака, ҳисобни ўйинга мос деса бўладими?\n- Тўғри, натижага мос ўйин бўлди. Бугун жанговар кечган баҳсда дуранг адолатли натижа эди. Сабаби, биз ҳам, рақиб ҳам ғалаба қозониши мумкин эди. Мухлислар ҳам бу учрашувдан лаззатланишди деб ўйлайман. “Динамо” пастки ўринда бўлсада, таркиб ва ўйин жиҳатдан анча кучли жамоа. Таркибида Олий Лига ҳавосидан баҳраманд бўлган футболчилар кўп.\n- Ўйин борасида қандай фикрдасиз?\n- Тенгкурашлар остида бошланган бўлим якунида “Динамо” Илҳом Юнусовнинг маҳорати эвазига ҳисобни очди. Биз эса дастлабки дақиқалардан кўзлаган режамизни амалга ошира олмадик. Иккинчи бўлимда вазиятни ўзгартирдик. Яна 4 кундан кейин “Динамо”ни уйимизда қабул қиламиз. Тикланиш жараёнини тезроқ ўтказиб, ўйинга шай бўлишимиз керак.\n- 1-давра якунланди. Барчаси сизнинг режангиз асосида кечдими?\n- Шундай деса ҳам бўлади. Фақат, уйимизда “Шўртан” билан очко йўқотганимиз яхши бўлмади. Ҳозирча 2-ўриндамиз, Суперлига мақсади учун курашишда давом этамиз.\n- “Динамо” билан баҳс “Андижон” учун 1-даврадаги энг оғир ўйин бўлдими?\n- Фақат Самарқанддаги “Динамо” билан ўйин эмас, қолган баҳслар ҳам осон бўлмади. Самарқандда ажойиб майдонга эга стадион бор, мухлислар ҳам яхши, “Динамо” стадионидаги майдонда чиройли футбол намойиш этиш мумкин. Бугун ҳам ёмғирга қарамай, футболчилар майдонда мириқиб футбол ўйнашди.\n- «Динамо»нинг бугунги ўйини ва таркиби билан А гуруҳида сўнгги ўринда эканлиги мен учун ажабланарли. Буни кўпчилик кутмаганди. Ўйлайшимча, ҳали уч давра бор, “Андижон” сингари “Динамо” ҳам Суперлига учун курашишда давом этса керак.\nЎқилди (марта): 977. Киритилган сана: 2018-05-15 08:55:03.\nDinamo - Sugdiyona 1:0 / 2019, 4-тur. Dinamo


ДСҚ учта рақамли хизмат – товар ва хизматлар ягона электрон каталоги, электрон шартномалар платформаси, электрон ишончномаларни расмийлаштиришни жорий этмоқда\nАввалроқ Давлат солиқ қўмитаси муҳим иқтисодий аҳамиятига эга бўлган бир нечта рақамли хизматларнинг синовдан ўтказилиши тўғрисида хабар берган эди.\nГап хўжалик юритувчи субъектлар ўртасида электрон маълумотларнинг тизимли ва изчил алмашинувини таъминлайдиган, бирламчи бухгалтерия ҳужжатларини автоматлаштирадиган ва солиқ тўловчиларга солиқ юкини кескин камайтирадиган учта хизмат ҳақида кетмоқда.\n– Маҳсулотлар (товар ва хизматлар) ягона электрон миллий каталоги;\n– Ягона электрон шартномаларнинг ахборот портали;\n– Электрон ишончномаларни расмийлаштириш онлайн тизими.\n2021 йилнинг 28 апрель куни Вазирлар Маҳкамасининг «Маҳсулотлар (товар ва хизматлар) ягона электрон миллий каталогини жорий этиш, тадбиркорлик субъектлари ўртасида тузилган шартномаларни электрон рўйхатдан ўтказиш ва товар-моддий бойликларни олиш учун ишончномаларни электрон расмийлаштириш чора-тадбирлари тўғрисида»ги 249-сон қарори қабул қилинди.\nУнда ушбу хизматларни интеграциялашнинг босқичма-босқич стратегияси назарда тутилган:\n– шартномалар порталини ишлаб чиқиш ва белгиланган тартибда “Электрон ҳукумат” тизимининг идоралараро интеграцион платформасига улаш;\n– штрих кодларини кўрсатиш орқали маҳсулотларнинг (товар ва хизматлар) унификациялашган номлари ва идентификациялаш кодларини аниқлаш имконини берувчи интерактив хизмат жорий этиш ва Ягона интерактив давлат хизматлари порталига интеграция қилиш;\n– онлайн назорат-касса машиналари ва виртуал касса тизимига маҳсулотларнинг (товар ва хизматларнинг) унификациялашган номлари ва идентификациялаш кодлари интеграция қилиш.\nҚарор билан Маҳсулотлар (товарлар ва хизматлар) ягона электрон миллий каталоги тасдиқланди. Каталог қулай бўлиб, унда 900 дан ортиқ маҳсулот тартиб рақами, товар ва хизматлар гуруҳлари, таснифлаш кодлари ва ўлчов бирликлари мавжуд. Ушбу каталогни кенгайтириш ва тўлдириб бориш ҳуқуқи ДСҚга берилди.\nЭслатиб ўтамиз, Вазирлар Маҳкамасининг 1-сон қарорига мувофиқ, ҳисобварақ-фактуралар товарлар (хизматлар)нинг Ягона электрон миллий каталоги бўйича идентификация коди ва товарлар (хизматлар) штрих коди билан тўлдирилади.\nМаҳсулотларни (товар ва хизмат) идентификация кодлари ва штрих-кодлари онлайн-НКМ ёки виртуал кассалар томонидан берилган чекларда акс эттирилган бўлиши лозим. Ушбу норма қарорда ҳам назарда тутилган.\nТадбиркорлик субъектлари ўртасида электрон шартномалар тузиш реал вақт режимида махсус QR-код бириктириш билан амалга оширилади. Улар асосида электрон ҳисобварақ-фактуралар шакллантирилади. Бунда рўйхатдан ўтказиш ихтиёрий ва хизматлар бепул.\nЭлектрон ҳужжат айланиш тизимида товар-моддий бойликларни олиш учун электрон шаклда ишончнома расмийлаштиришда электрон рақамли имзо керак бўлади.\nШунингдек, ишончномаларга ҳам QR-код ва ID рақам берилади. Улар ёрдамида электрон ҳисобварақ-фактуралар тизимида ишончномаларнинг ҳақиқийлигини текшириш ва керакли маълумотларни олиш имкони мавжуд. шунингдек, бизнес юритишда ортиқча харажатларни сезиларли даражада қисқартиради.\nЖорий этилаётган ҳар учала хизмат билан солиқ қонунчилиги талабларини бажариш янада тезлашади ва қулайлашади.


Илм олиш учун дастлабки қадамлар\nҲамма нарсанинг аввали бўлганидек, илмнинг аввали гўзал ниятдир. Киши олмоқчи бўлган илми билан элу-юртга хизмат қилишни, ота-онаси, яқинлари, қолаверса бутун халқнинг корига ярашни ният қилмоғи лозим.\nҲадиси шарифда “Амаллар фақатгина ниятлар билан эътиборлидир ва ҳар бир киши учун унинг ният қилган нарсасигина берилади”, (Имом Бухорий ривояти) дейилган. Шунга биноан, илмга киришишни ният қилган киши биринчи ўринда чиройли ният қилиши, мансабга эришиш, обрў-эътибор топиш, фақат дунё ҳою-ҳаваси, нафс истаклари сингари мақсадлардан йироқда бўлиши керак. Шу ўринда бобомиз Бурҳониддин Марғиноний ҳазратларининг шогирдларига насиҳат тариқасида айтган ушбу шеърларини келтиришимиз ўринлидир:


Мультимиллионерлар орасида энг машҳур шаҳарлар - XABARDOR.UZ\n«Ультрахайнет»лар деб аталувчи 30 миллион доллардан ортиқ маблағи бўлганлар ҳар йилнинг июль ойида асосан Лондонда тўпланишади. Мультимиллионерларнинг севимли шаҳарлари орасида — Ҳонконг иккинчи, учинчи ўринда Нью-Йорк туриши Knight Frank компанияси томонидан ўтказилган The Wealth Report 2016 тадқиқоти чоғида аниқланди.\nТаҳлилчилар йилнинг турли ойларида бадавлат инсонлар энг кўп тўпланадиган дунё шаҳарларига ойдинлик киритишган. Маълум бўлишича, июль ойида Лондонга 34 мингдан ортиқ ультрахайнет келса, июнь ойида Ҳонконгга 32 минг, Нью-Йоркка айни ойда 24 мингга яқин мультимиллионер тўпланади.\nБойларнинг севимли шаҳарларига ўнлигига шунингдек, Цюрих (августда 12 мингга яқин), Лос-Анжелес (июнда 11 минг), Дубайда (ноябрда 10,5 минг), Париж ва Ҳэмптон (май ва август ойларида 9 минг атрофида), Рио-де-Жанейро (декабрда 6,5 минг) ва Майами (декабрда 5,4 минг) шаҳарлари ҳам кирган.\nKnight Frank компаниясига кўра, мультимиллионерлар энг хуш кўрадиган байрам АҚШдаги Шукроналик кунидир: 2015 йил ноябрь ойида шахсий самолётларда 5,3 минг ультрахайнет ушбу шаҳарга учиб келган. Оммавийлиги жиҳатидан Америкача футболнинг Суперкубоки баҳси иккинчи ўринда (661 млннер), Давос иқтисодий форуми (528 ультрахайнет) учинчи ўринда туради.


Юк кўтарган юзага чиқаверади\n13 Май 2022 10:53 38 Чоп этиш\n9 май - "Хотира ва қадрлаш куни" муносабати билан суд тизимида узоқ ва самарали фаолият кўрсатган тўққиз нафар фахрийга "Суд фахрийси" кўкрак нишони билан тақдирлангани хабари берилганди.\nЖойларда кўкрак нишонини ўз эгаларига топшириш маросимлари бўлиб ўтди. Хусусан, куни кеча Қашқадарё ва Бухорода шундай маросимлар бўлиб ўтди. Яъни, “Қашқадарё вилоят суд раиси ўринбосари – фуқаролик ишлари бўйича судлов ҳайъати раиси Эргаш Умиров, узоқ йиллар Қашқадарё ва Бухоро вилоятларида судья бўлиб фаолият юритган Абдураҳмон Каримов ҳамда Турсунбой Тангриевга “Суд фахрийси” кўкрак нишони тантанали равишда топширилди.\nМукофотнинг катта-кичиги бўлмайди. Уларнинг ҳар бири эътироф. Эътирофга эса меҳнат билан эришилади. Тизимда узоқ йиллар меҳнат қилиб, пенсия чиққан фахрийлар учун ҳатто кичик эътиборнинг қадри ўзгача! Ана энди уларнинг нақ “Суд фахрийси” кўкрак нишони билан тақдирланишидан туйган қувончининг тасаввур қилаверинг...\nСудьяликнинг юки енгил эмас. Бундай юкни кўтарганлар, кўтара олганлар доим юзага чиқади. Кенгаш томонидан фахрийларга берилаётган эътибор ва уларнинг меҳнатлари эътирофи эса бунга яққол мисол.\nЭслатиб ўтамиз, “Суд фахрийси” кўкрак нишони давлат раҳбарининг 2020 йил 7 декабрдаги “Судьяларнинг чинакам мустақиллигини таъминлаш ҳамда суд тизимида коррупциянинг олдини олиш самарадорлигини ошириш чора-тадбирлари тўғрисида”ги Фармонига биноан жорий этилган бўлиб, одил судловни амалга оширишда узоқ йиллар самарали меҳнат қилиб, пенсияга чиққан судьяларга топширилади